open-index/open-wikipedia-markdown huggingface dataset:
卡方檢定

**卡方檢定**（；參見，**''χ''<sup>2</sup>**）係統計學上一種假說檢定方法，成日用嚟分析離散變量之間有冇關聯，尤其係一啲冇得分數值高低嘅變量。研究者會透過列聯表，展示唔同類別組合嘅頻數，再計出實際觀察值同預期值之間差幾遠。運用呢個值加上是次分析嘅自由度，研究者可以檢定兩個變量間係咪彼此獨立。

卡方檢定常見於社會科學、心理學同生物統計學等領域嘅研究，檢定離散變量（譬如係性別、職業同埋族裔等等）之間有冇關聯。而且某啲進階嘅統計模型方法仲會用卡方統計量評估模型嘅擬合度，例如結構方程模型就係噉。

一般嚟講，卡方檢定係用嚟應付離散而且冇分咩數值高低嘅變量。假如研究緊嘅變量係連續嘅，例如身高或者體溫呀噉，統計相關同迴歸模型等嘅檢定方法就會比較啱用。

## 基礎概念

卡方檢定係用嚟分析列聯表嘅。喺統計學上，列聯表係表格一種，用嚟展現變量間嘅多變量頻率分佈。最基本嗰款列聯表會有兩個變量，每個變量有若干個（數量有限嘅）可能值，而列聯表每一格就表示有幾多個個案具有嗰格所示嘅特性。舉例說明：
:變量：性別以及左定右撓，當中性別有兩個可能值，撓都係有兩個可能值。下表每格表示樣本中有幾多人係左撓男、幾多人係右撓男... 如此類推。
:
:變量一：教育程度（小學、中學、大學；三個可能數值）；變量二：主要嗜好（睇書、打機、做運動；三個可能數值）。畫做列聯表：
:
:變量一：交通方式（行路、單車、巴士、私家車；四個可能數值）；變量二：居住區域（市中心、近郊、遠郊；三個可能數值）。畫做列聯表：
:
好似呢種噉嘅表格，特別適用於用咗名目量度級數嘅變量，而呢種變量喺社會科學中好常見。

## 假說檢定

設而家有個樣本，樣本中有 n 咁多個個體，研究者將啲個體分做 k 個互斥嘅**類別**，當中 xi 係指第 i 個類別（i = 1,2... k）中嘅個體數量。例如將樣本按性別分做**男**同**女**（k = 2），或者按居住地分做**市中心**、**近郊**、**遠郊**（k = 3）呀噉。噉而家研究者想做假說檢定，性別同居住地呢兩個變量之間有冇啦掕，虛無假說會主張啲變量之間完全冇啦掕，所以**性別**唔會影響**居住地**嘅分佈，而**居住地**亦唔會影響**性別**嘅分佈。於是研究者就要計以下呢條數：
:X^2=\sum^k_{i=1}{\frac{(x_i-m_i)^2}{m_i}}，當中
*X^2 係所謂嘅**卡次方**（；參照希臘字母 Χ，呢隻字母讀音近似），簡稱**卡方**，係檢定用嘅統計量。
*研究者要同列聯表嘅每一格計
**x_i 係嗰格實際觀察到嘅數值。
**m_i 係嗰格嘅預期數值，即係假如虛無假說正確，嗰格嘅值應該係乜。
卡次方數值愈大，就愈表示列聯表上嘅實際值，同「如果兩個變量冇啦掕，會觀察到嘅值」爭好遠。因此，研究者由數據計出嘅卡次方數值愈大，佢哋就愈有理由否決虛無假說。

假設有一座城市，有 500,000 人住，城市分做四個街區：*A*、*B*、*C* 同埋 *D*。依家政府想做城市規劃研究，研究人員做隨機抽樣，搵咗 650 個人返嚟做樣本，並且記錄樣本中嘅人嘅職業類型（分做白領、藍領同埋無領）。虛無假設會話，一個人住邊區同佢嘅職業類型之間係獨立嘅，而佢哋所收集到嘅數據如下：

:
假設個樣本能夠準確代表全城嘅居民。全個樣本中有 349/650 = 53.69% 咁多嘅人係白領，所以住喺 A 區（150 人）又係白領嘅人，預期數量會係：
:150\times\frac{349}{650} \approx 80.54
噉研究人員就可以望住嗰格（A 區白領），計出：
:\frac{\left(\text{實  際  值   }-\text{ 預  期  值   }\right)^2}{\text{   預  期  值   }} = \frac{\left(90 - 80.54\right)^2}{80.54} \approx 1.11
用同一道理，計晒所有格嘅「實際與預期差距」，得出嘅總數（卡次方）為：
: \approx 24.57 
喺虛無假說成立嘅情況下，呢個統計量會大約服從卡方分佈，其自由度為：
:(\text{列  數  } - 1) \times (\text{行  數  } - 1) = (3-1)(4-1) = 6
如果計出嚟嘅卡次方（根據呢個卡方分佈同自由度值嚟講）「大得滯」，研究人員就可以拒絕虛無假設。即係話佢會有理由話研究緊嗰兩個變量（**居住地**同**職業類型**）之間有顯著嘅關係。好似噉嘅卡次方計算，喺社科同生物統計學上可以用嚟研究好多用名目量度嘅變量。

某啲進階嘅統計模型都會用到卡次方，例如結構方程模型就會使用卡次方，評估個模型預計嘅協方差矩陣同數據實際觀察到嘅相差幾大，藉此評估個模型有幾合乎手上嘅數據。

## 睇埋
*卡方分佈
*統計相關
*非參數統計學
*結構方程模型

## 註釋

## 引咗

## 外拎
* 卡方分佈，香港大學講生物統計學
中國人 (歌)

《**中國人**》（）係1997年由香港歌手劉德華主唱嘅國語歌，呢首歌出自1997年4月推出嘅《愛如此神奇》專輯。

## 曲目
1.《中國人》
:作詞：李安修
:作曲：陳耀川
:編曲：江港生 / 涂惠元
:監製：陳耀川 / 李安修 / 江港生

## 獎
*香港電台第二十屆十大金曲優秀國語歌曲金獎
*無綫十大勁歌金曲 「最受歡迎國語歌曲金獎」
*97年度十大中文金曲
*十大中文金曲 「最佳國語歌曲金獎」
*新城流行音樂 「勁爆國語歌曲」
*精選 104 金心情歌 「金心國語情歌鑽石獎」

## 睇埋
*《愛如此神奇》

## 攷
鳳陽花鼓

《**鳳陽花鼓**》（）原本係一首出自安徽省鳳陽縣（舊時稱**濠州**）嘅小調，依家呢首歌已成為大中華地區嘅新年歌曲之一。

## 其他版本
*比較出名嘅版本由香港男歌手周華健重新翻唱，2005年由臺灣男歌手周杰倫所演唱嘅《飄移》歌詞入面都有引用。

## 睇埋
*朱元璋
*農曆新年

## 攷
八星報喜賀賀喜

《**八星報喜賀賀喜**》（）係Twins嘅第四張賀年新歌精選輯，發行日期係2005年1月20號。

## 收錄曲目
#八星報喜賀賀喜
#四大才子發大財
#雙驕吐艷慶新春
#五福金雞喜滿堂
#孖寶668
#你最紅（特別演出：張國榮）
#四喜臨門喜迎春

## Bonus DVD
#八星報喜賀賀喜 MV
#孖寶668 Karaoke MV
#你最紅 Karaoke MV
#四喜臨門喜迎春 Karaoke MV
#嘻嘻哈哈哈碌大全

## 攷
政治不信

**政治不信**（日文：せいじふしん，意思：政治上嘅唔相信 或 唔相信政治），係一個政治用語，意思即係指社會上啲人對政治抱住一種悲觀主義嘅態度。呢個用語響日本好興。

響日本，呢種思想好盛行，遠遠超過其他國家，尤其響九十年代打後。原因係日本政治人好多都貪污、政權不穩，加上內閣並唔係真正民選出嚟嘅。呢種風氣都導致咗日本政府長期民望好低，同埋日本人唔肯參加公投。日本政府曾經努力去改善，但都係冇辦法令日本市民相信政府。

響香港，雖然冇乜人會用呢個用語，但係而家唔少年青人都對政府有一種唔信任嘅態度。

## 攷
全民行動，反對洗腦，729萬人大遊行

「**全民行動，反對洗腦，729萬人大遊行**」係香港嘅遊行示威活動。呢個活動係其中一個反國民教育科嘅運動。喺2012年7月29號下晝3點由維園到添馬艦新政府總部，由民間反對國民教育科大聯盟主辦，目的係要求政府撤回德育及國民教育科。

## 參與人數
*預期人數
**大會：1萬人（向香港警務處申請嗰陣預計）
*實際人數
**大會：最少9萬人
**警方：19000人維園起步，高峰時有32000人

## 攷
香港教育專業人員協會

**香港教育專業人員協會**（；；簡稱**教協**），係由香港大學、中學、小學、幼稚園各級學校教師組成嘅工會，解散時嘅會員有96670位，曾經係香港最大嘅單一行業工會同參與會員最多嘅民主派組織。

## 因中共政治壓力被迫解散
### 中共旗下官媒對教協發動連番批鬥
2021年7月30號，中共旗下官媒新華社同人民日報發表時評，聲稱教協係「毒瘤」，長期從事反中亂港活動。教協雖然近期宣佈退出民陣同支聯會，但係評論指呢種舉動係逃避追責嘅伎倆，唔單只無法洗脫涉嫌違法嘅有關問題，更加唔可能勾銷過往煽暴搗亂、禍害香港嘅罪責。文章又指香港教育系統長期藏污納垢、荼毒學生、危害社會，所以必須剷除教協，為香港教育正本清源。

### 教育局宣佈終止同教協嘅工作關係
2021年7月31號，教育局宣佈終止同教協嘅工作關係，並宣佈五大決定﹔

#不與教協或其代表舉行任何會議
#不再就教育議題諮詢教協意見
#暫時唔處理教協轉介嘅個案或者提出嘅關注，有關人士可以直接聯絡教育局、相關學校或者團體等
#全面檢視轄下嘅諮詢組織同相關教育團體，若果有教協成員以該會代表身份出任委員或者其他崗位，局方考慮終止佢任期、唔承認其委員或者成員資格、拒絕佢參與有關會議或者為此入教育局之辦公大樓
#不再承認教協為教師舉辦嘅培訓課程

### 教協宣布解散
2021年8月10號，因應港版國安法生效後嘅影響，再加上政治環境大變，教協宣布解散。

## 議員
### 立法會議員




## 選舉
### 立法會選舉

### 區議會選舉

### 停咗搞嘅選舉
#### 立法局選舉

## 歷任會長
*司徒華（1974-1990）
*張文光（1990-2010）
*馮偉華（2010-2021）

## 攷

## 連出去
*香港教育專業人員協會主頁 
*香港教育專業人員協會官方Facebook專頁
*香港教育專業人員協會官方Telegram頻道
*教協第一擊　金禧事件轟動 

類:工會
議員

**議員**（；），又叫**代議士**、**民意代表**、**政治代理人**，係由人民選出、喺議會等各種立法機關代表人民行使政治權利嘅公職人員。按字面意思解釋，係指代表多數人嘅意思，都等於群眾嘅意見領袖。喺現代嘅代議制度入面，人民藉由選舉選出民意代表，嚟行使間接民主嘅權利。
力量訓練

**力量訓練**（），又叫**阻力訓練**，係健身嘅一種，成日會加於抵抗誘導肌肉收縮，從而增強力量，無氧耐力同骨骼肌嘅大細。

當正確咁做嗰陣，力量訓練可以畀到顯著嘅功能性益處並改善整體健康，包括增加骨骼，肌肉，肌腱同韌帶強度同韌性，改善關節功能，減少損傷嘅可能性，增加骨密度，增加代謝，同心臟功能嘅改善。

## 用途
力量訓練嘅好處包含更強嘅肌肉強度、改善肌肉張力同外表、增加耐力同骨骼密度。可以從以下5方面去講：

### 增加體態吸引力
許多人憑力量訓練嚟增加體態吸引力。有證據顯示，根據以女性做訪問對象嘅研究，經由力量訓練可獲得嘅寬肩同窄腰嘅體型係最有吸引力嘅男性特質。從肌肉量嚟講，大多數男性可發展大量嘅肌肉；而女性因缺乏睪固酮而好難做到，但就可以發展出堅固、健美嘅體型，並做到同男性相同比例嘅肌肉強度（但起於明顯較低嘅起點）。個人嘅遺傳反映喺對於力量訓練有唔同程度嘅反應，呢個就唔可能超越基因決定嘅先天肌肉品質，但有多態基因表達嘅例外（如肌球蛋白重鏈）。

### 增加整體身體健康
力量訓練都畀到功能性好處。強壯嘅肌肉可改善姿勢、畀到關節更好嘅支撐同減少日常活動傷害嘅風險。另外，約三十歲後平均每年會減少3%—5%嘅瘦肌肉，而對於老人嚟講，做重量訓練可防止肌少症嘅發生，甚至恢復一啲功能性強度。根據一項2017年喺Journal of Bone and Mineral Research發表嘅研究，一個禮拜兩次三十分鐘嘅力量訓練可改善功能性表現，如骨密度同結構，增強更年期（常伴隨骨質流失）婦女力量。

力量訓練對代謝同心血管健康有重要性。近年證據顯示阻力訓練可降低代謝同心血管疾病的風險。超重個體藉高強度健身可表現出類似於正常體重個體嘅代謝或心血管風險狀況。

## 攷
混合健身

**混合健身**（）係美國嘅一間健身公司，喺2000年由Greg Glassman同Lauren Glassman創辦。

混合健身計劃強調身體全面強健，包括體能、力量、爆發力、速度、協調性、柔韌性等。

## 常見訓練裝備
#體操雙環
#槓鈴
#藥球
#壺鈴
#力量繩
#敏捷梯
#跳箱
#跳繩
#單槓架

## 攷

## 連出去
*The official website of CrossFit 
*2009 Critical review by Testosterone Nation
暴力上槓

**暴力上槓**（；）係力量訓練嘅進階練習，亦都係混合健身入面嘅一個分項。呢個練習係引體上升嘅結合版，不過呢個練習喺上槓後要維持住幾秒再落返嚟。

## 針對肌肉
暴力上槓係針對背部、膊頭、手肘同核心嗰到嘅一大組肌肉。做暴力上槓主要嘅力量係嚟自背部嘅背闊肌同二頭肌。做呢個動作嗰陣，核心喺成個過程參與到。當拉高過個槓嗰陣，三頭肌就會出盡最大嘅力去做最尾嗰下嘅維持動作。上胸同下胸都會涉及到呢項嘅訓練，當上槓上到最高嗰陣，就會對呢兩個位去施加大量嘅壓力。

## 上槓次數世界紀錄
*連續最多單槓暴力上槓次數：2018年Maksim Trukhonovets（白俄羅斯）做咗26下。

*連續最多吊環雙力臂上槓次數：2020年Maksim Trukhonovets（白俄羅斯）做咗18下。

## 攷
深蹲

**深蹲**（；），又叫**蹲舉**，喺負重訓練度係個複合、全身性嘅練習動作。呢個動作可以訓練到大髀、囉柚、大腿後肌，同時可以增強骨頭、韌帶同橫貫下半身嘅肌腱。深蹲被認為係增長腿部同囉柚力量、圍度，同埋發展核心力量（core strength）唔少得嘅練習。喺等長收縮度，用啱嘅方式深蹲嗰陣，下背部、上背部、腹部、軀幹肌肉，同埋肋間肌肉，同膊頭、手臂對於呢個練習都係唔少得。

深蹲喺力量舉（健力）中係一種競爭性嘅上舉。

## 參與肌肉

;主要肌肉：
* 骶棘肌、臀大肌、股四頭肌、腿後肌群
;次要肌肉：
* 腹橫肌、臀中肌或臀小肌（外展肌）、內收肌、比目魚肌、腓腸肌

## 攷
施政報告

**施政報告**可以係：
* 香港施政報告
* 澳門施政報告
* 各國或各級政府首長嘅施政報告
香港施政報告

**施政報告**（；），係香港行政長官每年都出一次嘅報告。每年都要出施政報告呢個做法係基本法第64條「定期向立法會作施政報告」規定嘅。

## 歷史
### 香港政府
喺英屬香港時代，香港總督定期向立法局發表演說。由於立法局嘅年度會期喺每年嘅10月開始，港督宣讀施政報告嘅時間會喺10月立法局復會嘅第一日。

最初嘅港督施政報告嚟自英國君主嘅「御座致辭」。六七暴動後，港督麥理浩第一次喺1972年10月18號喺立法局解釋施政，直到1976年定名做「港督致辭」（）。1986年起命名做「施政報告」，並喺1992年起為每份報告定標題。

香港最後一任總督彭定康喺1996年10月2號發表任內最後一份施政報告，佢喺施政報告嘅最後一章提到對香港喺1997年主權移交後嘅擔憂：「我感到憂慮的，不是香港的自主權會被北京剝奪，而是這項權利會一點一滴地斷送在香港某些人手裡。」呢番話被認為講咗好多香港人最深層嘅焦慮：港人維繫自治權時，唔止要面對外部壓力，重有來自香港內部嘅背叛。

### 特區政府

1997年香港主權移交以後，行政長官跟返舊例，喺每年10月立法會復會嗰陣宣讀施政報告。

董建華喺2002年連任行政長官，以高官問責制需要試行期做理由，將原定喺2002年10月宣讀嘅施政報告延後到2003年1月宣讀；呢種做法直到佢辭職為止，令2002年入面冇施政報告。

曾蔭權當選行政長官後，回復以往慣例，喺每年嘅10月宣讀施政報告，並以立法年度做施政報告嘅有效期（例：二零零五至二零零六施政報告），令2005年出現兩份施政報告。

梁振英上任行政長官後，為咗畀第五屆第五屆立法會議員有足夠時間發表意見做理由，將原定喺2012年10月宣讀嘅施政報告延後到2013年1月宣讀，呢種做法直到佢任期屆滿為止，令2012年內冇施政報告。

2017年7月林鄭月娥上任行政長官後，又將施政報告嘅宣讀時間提前到10月，令2017年再次出現兩份施政報告。2019年受反修例運動影響，民主派議員喺林鄭月娥準備進入會議廳發表（2019年度香港行政長官施政報告）2019年《施政報告》前叫口號，立法會主席梁君彥用呢個做呢個兩次宣布暫停會議，最終政府新聞處宣佈林鄭月娥將以錄影片段形式發表《施政報告》，係《施政報告》47年歷史以嚟首次。

《2020年施政報告》原定喺2020年10月14號宣讀，但因同中共總書記習近平親自出席嘅深圳經濟特區建立40周年慶祝大會撞期，加上收到中央通知11月下旬（實際係中旬）到北京同國務院各部委商討一系列惠港措施，政府喺10月12號宣佈延期宣讀，並喺11月16號宣佈將喺11月25號發表施政報告。

2023年10月，行政長官將發表《施政報告》宣佈2024年內完成23條立法, 並提交網絡安全立法草案。

## 施政報告一覽

## 攷

## 連出去

*九七前立法局會議紀錄（含總督施政報告）
*政治人物演講語料庫，可搜尋美國、香港、台灣及中國的演講稿，完全免費，由香港浸會大學圖書館 
*政府施政報告網頁（含香港特區時期各份施政報告） 
提供
香港立法會主席

**香港特別行政區立法會主席**（；）係香港立法會嘅議長聯同埋首長，並且同時兼任全體委員會主席。由1843年香港立法局成立開始直到1997年之前叫**立法局主席**，1997年至1998年叫**[[臨時立法會]]主席**。1993年前，按照《1843年皇室訓令》第五條規定，立法局主席由香港總督兼任。1993年以後，主席一職改由議員互選產生，沿用到而家。

## 福利
立法會主席可以攞到以下嘅福利：
*月薪港元217,580（一般立法會議員薪金嘅200%）
*每年酬酢開支HK$238,630
*香港特別行政區排名第7位（同行政會議非官守召集人同埋其他行政會議成員並列）
*可分配位喺立法會綜合大樓內嘅立法會主席辦公室（1樓101室）
*有專用嘅車牌，係「**LC 1**」，係英文「Legislative Council」嘅縮寫。
*其餘福利同一般立法會議員一樣

## 歷任立法會主席
### 立法局主席（1843年－1997年）

### 特別行政區立法會主席（1997年－）

## 攷
香港車輛號碼

**香港[[車牌號碼|車輛註冊號碼]]**（）俗稱「車牌」或「車牌號碼」，由運輸署負責發放；早期就由警務處負責。

## 樣式
喺香港行嘅車輛（電單車有其他要求）需要喺車頭同車尾各展示一張車牌。

## 連出去
* 運輸署 - 自訂車輛登記號碼計劃
* 運輸署 - 如何競投心愛車輛登記號碼 - 附表 - 不能轉讓的特殊車輛登記號碼
議長

**議長**（；）係（立法）議會機構嘅最高代表或會議監管人，負責主持會議同領導議會嘅工作。

## 議長以外嘅稱呼
* 中華人民共和國嘅全國人民代表大會同佢常設最高機關常務委員會嘅議長叫做「全國人民代表大會常務委員會委員長」。
* 古巴共和國嘅全國人民政權代表大會同佢常設最高機關常務委員會嘅議長叫做「全國人民政權代表大會主席」。
** 香港立法會、澳門立法會嘅議長叫做主席；而香港嘅「內務委員會主席」同澳門嘅「副主席」相當於副議長。
* 朝鮮民主主義人民共和國最高人民會議嘅一院制嘅議長叫做「最高人民會議常任委員會委員長」。
* 中華民國（臺灣）嘅國會係立法院，議長叫做「立法院院長」、直轄市同縣市級嘅地方議會就叫議長、鄉鎮市民代表會嘅首長就叫主席。
* 越南國會嘅議長叫做「國會主席」。

## 部分國家或地區議長一覽

## 攷
關注機制

喺人工神經網絡嘅意涵上，**關注機制**（；英文：**attention**），粵文又可以叫**注意力機制**，係一種模仿注意力呢種認知功能嘅技術。腦嘅注意力系統做嘅簡單講係將個腦嘅資訊處理資源集中用嚟處理緊要嘅資訊源，而關注機制重點在於教一個人工智能程式由（大量嘅）輸入數據嗰度揀一部份（重要嗰啲）嚟集中處理，並且忽略或者淡化輸入數據當中冇咁緊要嗰啲。個諗頭就係「個神經網絡應該俾多啲運算資訊落去數據裏面細婗又重要嘅部分」。「乜嘢數據算係緊要」呢一樣可以用梯度下降法（gradient descent）等嘅方法嚟教個程式睇上下文學。

關注機制喺多種機械學習技術當中都有用，好似係自然語言處理同電腦視覺都會用到關注機制 。

Transformer 網絡有廣泛噉使用開關注機制嚟實現表現力，基於卷積神經網絡嘅電腦視覺系統亦都可以用到關注機制。 

最廣泛噉俾人用嘅關注技術有**點積關注**（dot-product attention）同埋**多頭關注**（multi-head attention）兩種，前者使用向量之間嘅點積嚟確定「要關注邊一點」；後者就結合唨幾種唔同嘅關注機制，嚟指導網絡或者子網絡「要關注邊一點」。
## 語言翻譯示例
想像家陣要整一部識將英文翻譯做法文嘅機械，首先可以用編碼器-解碼器模型挃啲**關注單元**（attention unit）入去：一個關注單元係一個完全連埋嘅細神經網絡，個單元捉編碼器輸出嘅加權組合饋入解碼器（參見下圖）。

### 結構示意圖

#### 註

### 逐步分析
下低張表顯示到每個時步入便嘅計算。由於英文同法文喺某啲句子有語序上嘅分別，所以示例入便用唨英文當中一句「I love you」（「我愛你」）當輸入，期望輸出法文「je t'aime」（「我你愛」）。為唨清晰，當中使唨特定嘅數值同形狀而唔係純字母。嵌套嘅形狀描述唨h嘅包含性質，其中每隻h包含有佢前面啲單詞嘅歷史記錄（表現成……一路喺外便加廓線）。關注分值喺度着料理好（cooked up）嚟獲得所需嘅關注權重。

### 關注權重矩陣
用矩陣形式表示返上述翻譯示例嘅關注權重，可以睇到個網絡係點樣根據上下文較返佢個關注焦點嘅。

呢種關注權重嘅表示形式有助於解決神經網絡經常着批評到嘅「可解釋性」問題。用呢種方式分析返啲逐字翻譯而唔考慮語序嘅網絡，就會有對角線佔優嘅矩陣，之唔同於關注機制得到嘅非對角線佔優嘅矩陣。呢種非對角線佔優嘅矩陣表明關注機制喺分析句子成份嗰陣顯得更加熹微細緻。喺第一次通過解碼器嗰陣，94％嘅關注權重擺喺第一個英語單詞「I」（「我」）度，噉網絡就畀出單詞「je」（「我」）。喺解碼器嘅第二遍，88％嘅關注權重擺喺第三個英語單詞「you」（「你」）度，噉就唔係提供「aime」（「愛」）、而係提供「t'」（「你」）。喺最後一次傳遞嗰陣，關注權重嘅95％落返第二個英語單詞「love」（「愛」）度，噉就提供「aime」（「愛」）。

## 變體

File:attn-xy-dot.png |編碼解碼器，點積關注
File:attn-xy-qkv.png |編碼解碼器，QKV關注
File:attn-xx-dot.png |解碼器，點積關注：w**ij** = x**i** * x**j**            
File:attn-xx-qkv.png |解碼器，QKV關注
File:attn-pytorch-tutorial.png |攞全連接（FC）𤗲計算關注而咪點積相關性
  


## 考

## 睇埋

* 圖神經網絡（GNN）

## 連出去

* Alex Graves （2020年5月4日），深度學習入便嘅關注與及記憶 （影片講座）， DeepMind / UCL ，透過YouTube進行。
* Rasa算法白板-關注喺YouTube
屠龍小隊

**屠龍小隊**（；）係香港2019年反逃犯條例修訂運動入面嘅其中一個抗爭者派別，被認為係勇武派入面嘅武鬥派，佢哋個名主要係為咗對應香港警方有個叫「速龍」嘅準軍事化防暴警察。

## 事件
喺2019年8月25號荃葵青遊行，一班示威者喺二陂坊一帶破壞部份被指同曾經襲擊示威者嘅福建幫有關嘅商舖，隻後示威者行到沙咀道同眾安街交界爆發激烈嘅警民衝突，幾十名示威者用鐵通、雨傘、長棍追打幾個屬於警方衝鋒隊嘅隊員，之後有警員用圓盾同警棍還擊，並向天開槍示警，係反逃犯條例修訂運動警方第一次用實彈。事後屠龍小隊承認喺二陂坊破壞福建幫商舖同襲擊警員嘅示威者係屠龍小隊，係屠龍小隊第一次喺反逃犯條例修訂運動出現。

2020年4月21號，一位疑似係屠龍小隊成員嘅20歲大專生，由於涉嫌喺屋企用電路版製作炸彈而被香港警察拘捕。

港版國安法生效後，2020年8月23號，4個屠龍小隊成員同包括李宇軒在內共11個人喺西貢布袋澳搭快艇出發，準備去台灣，被中國海警截獲並拘留。

## 參考資料
利蘭獅子

**利蘭獅子**係英國利蘭出嘅一款前置引擎單層巴士底盤，1925年亮相，係利蘭頭幾款專門作巴士用途嘅車款之一。佢係歷嚟四款被命名為「獅子型」嘅利蘭巴士之中嘅第一款。

## LSC系列
1920年代中，英國開始出現採用降低咗車陣嘅車型。有別於直身車陣、同貨車共用嘅舊設計，兩條車軸之間嘅大陣整得低咗，令車廂地台可以整低啲。利蘭獅子型底盤採用咗呢種底盤設計，司機位擺喺引擎右邊。汽油引擎係四汽缸設計，波箱係滑動嚙合式。佢一開始就已經用充氣車胎，同埋有得揀尾輪或者四輪制動，投產後冇耐四輪制動成為標準。

最初推出嘅利蘭獅子型可以配25呎長車身，軸距14呎半，車型代號**LSC1**（C係解淨載重3噸），亦曾經好短時間被稱為**PLSC1**（P係解載客用）。1927年，利蘭推出軸距加長到16呎5吋嘅獅子型，可以配27呎半長車身，車型代號**LSC3**（曾經好短時間被稱為**PLSC3**）。

獅子型LSC系列係利蘭同期五款巴士底盤之中，銷路比較好嘅一款，喺四年間出咗成三千幾架。

### Leopard
喺獅子型LSC1推出嗰時，利蘭亦推出設計同獅子型相近，但軸距長過獅子型LSC1、載客量亦高啲嘅Leopard。型號初時訂為LSG（G係解淨載重4噸），最後被訂為**PLSC2**。Leopard淨係出咗兩架，喺1926年帶住利蘭車身賣咗去利物浦。

## LT系列
1929年，利蘭修改咗獅子型嘅設計，成為新嘅LT系列。佢採用咗同利蘭Tiger相近嘅設計佈局，包括引擎波箱改成互相緊貼，傳動軸同埋尾軸嘅尾牙都安排喺底盤嘅偏左位置等等。最初生產嘅版本代號係**LT1**（軸距16呎7吋），1930年改良成**LT2**（軸距改短到同Tiger TS3一樣係16呎半），到1931年再改良成**LT3**（軸距同Tiger TS1一樣係17呎半），雖然三者軸距唔同，但車身全長都係27呎半。另外喺1932年，利蘭亦出過少量嘅獅子型**LT4**，主要畀愛爾蘭用。

同樣喺1932年，獅子型發展到**LT5**。佢條驅動軸入面條傳動軸由半浮動式改成全浮動式，傳動軸唔使再承受車身重量。真空輔助制動由單一伺服摩打改成分開三個，頭軸避震系統同LT3嘅前後反轉。

1933年，利蘭獅子型**LT5A**推出，佢嘅引擎室同埋散熱水箱設計唔同咗，下層車廂空間亦因而增加。佢亦可以選配柴油引擎，傳統波箱以外亦可以揀「扭力轉換器」，裝咗「扭力轉換器」嘅LT5A，車型代號係**LT5Ac**。LT5A嘅變種喺1934年出現，包括引擎室有預留空間改配六汽缸引擎嘅**LT5B**（有啲直頭係原裝配六汽缸引擎）；同埋底盤比LT5A強化少少、主要畀愛爾蘭用嘅**LT6**。

1935年，獅子型嘅煞車系統再經過改良，軸距17呎7吋，成為**LT7**/**LT7c**。到1937年再喺全長維持27呎半之下，將軸距稍為加長到17呎8吋半，成為**LT8**。1938年，利蘭再次生產引擎室有預留空間改配六汽缸引擎嘅獅子型，即係**LT9**/**LT9c**，同LT8型同時發售。

## 停產
第二次世界大戰爆發後，利蘭獅子型喺1940年停產。

利蘭喺1940年出過一架擁有獅子型咁輕量，但改用六汽缸引擎嘅LS1型。二戰後，戰後版利蘭Tiger取代咗原本獅子型同埋戰前版Tiger嘅位置。

## 睇多啲
*Ron Phillips. *A History of the Leyland Bus*, Crowood Press, Ramsbury 2015.
單議席單票制

**單議席單票制**（英文：Single-seat, single-vote system），又叫**小選區制**（英文：Small constituency system），係一種選舉制度，指一個選區淨係得一個議席，只有攞到最高票數嘅人先至可以當選。

「單議席單票制」係香港獨有嘅叫法，其他華人地區會多數叫做「小選區制」。

## 概要
採用單議席單票制嘅選區，一定要有至少兩個人參選；如果候選人淨係得一個，咁佢就會自動當選，抑或以「等額選舉」嘅方式去選。由於咁樣會導致啲人好易出術，唔使幾多票就當選，所以有啲地區為咗避免呢種情況發生，會另加法例去保障：就好似中華民國嘅《公職人員選舉罷免法》第70條規定，要候選人所得嘅票數一定要到某個百分比，先至成功當選；而香港就暫時未有法例去保障。

## 歷史
「單議席單票制」最先響美國實行。1789年，響美國憲法加上咗一句說明：「眾議院應該由州嘅人每兩年選出一位新議員…代表…應該由每個黨平均分派一啲人落唔同州參選。」換言之，美國響當時已經批准咗呢種選舉制度。1842年，已經有成22個州係用「單議席單票制」。1967年，美國法典第二卷將呢種選舉制度寫入法律，對每個州都授權佢哋用。

香港以往嘅立法會（嗰時嘅立法局）同區議會係同時採用「單議席單票制」同「雙議席雙票制」（響其他地方超級罕有），分開單議席選區（112席）同雙議席選區（10席），單議席嘅就最高得票者當選；雙議席嘅就最高得票嗰兩個人當選。1988年，立法局改用「比例代表制」。1994年，時任港督彭定康覺得呢種方式太亂，所以作出改革：區議會所有委任議席取消，民選議席增加到346個；同時取消「雙議席雙票制」，全部一律用「單議席單票制」。之後，香港政府冇就選舉制度做改革，所以就流傳到依家。

## 長短處

### 好處

* 呢種方法可以幫政府建立一個更加穩定同埋有說服力嘅政權
* 如果一個候選人惹起選民嘅不滿，選民隨時會走去投畀第二個，所以啲政黨唔夠膽做啲傷害選民嘅嘢
* 簡單方便，候選人可以全力投入選舉之中，而選民鐘意投畀邊個就邊個

### 壞處

* 雖然呢種選舉方式係簡單，但係好鬼霸道：當選人同在野嘅可能淨係差些微票數，一嚟未能夠完全反映民意，二嚟嗰啲些微票數好有可能係死票
* 大黨為咗保住選民，多數走中間偏左或偏右嘅路線，對大黨好、對細黨不利，導致其他聲音唔可以入議會
* 黨嘅得票率同實際得票差十萬九千里咁遠。舉個例，就好似2005年英國下議會選舉，當時嘅第一大黨工黨（得票率35.2%，實際攞咗355議席）同第二大黨保守黨（得票率32.4%，實際攞咗198議席）得票率表面係差2.8%，實際上差成157個議席
* 好難去挑戰政府嘅決定，政府話一就一，反對黨冇得出聲

## 用緊呢種方法嘅地方

### [[簡單多數制]]

* （以前係立法會同區議會都係；依家只有區議會選舉同埋立法會大多數功能組別）
* （英國下議院同埋地方議會）

### [[兩輪投票制]]

* （法國國民議會、大區議會同省議會）

### [[排序選擇投票制]]
* （澳洲眾議院、州議會同埋聯邦領地議會）
* （巴布亞新畿內亞議會）

### [[混合名額多數制]]

* （立法院【區域選舉】）
* （日本國會【其中六成嘅議席】）
* （韓國國會【其中八成嘅議席】同埋市道議會）
* （墨西哥眾議院【其中六成嘅議席】）

## 其他選舉制
*多數制
**簡單多數制
*****單議席單票制**
***多議席選區制
**比例代表制
*絕對多輪淘汰制
**兩輪選舉制
**多輪選舉制
*
**
***孔多塞法
***
***
***
***
***
***
**巴克林投票制
**
**排序複選制
***
**波達計數法

*非排名方法
**同意投票

## 攷
Croth

**Croth**係法國嘅一個市鎮，位置喺厄爾。

## 睇埋
*法國嘅市鎮一覽
*厄爾嘅市鎮一覽

## 參考資料
*INSEE

## 拎

*  Gazetteer Entry
Les Damps

**Les Damps**係法國嘅一個市鎮，位置喺厄爾。

## 睇埋
*法國嘅市鎮一覽
*厄爾嘅市鎮一覽

## 攷
*INSEE

## 拎

* Gazetteer Entry
竹灣海灘

**竹灣海灘**係澳門一個海灘，喺路環南端，喺聖方濟各堂區，嗰度有小食部同更衣室。

海灘隔離有水上活動中心。

## 交通
*巴士：15、21A、26A

## 睇埋
*黑沙海灘
熱帶風暴杜鵑 (2021年)

**熱帶風暴杜鵑**（，國際編號：**2101**，聯合颱風警報中心：**WP012021**，菲律賓大氣地球物理和天文管理局：**Auring**）係2021年太平洋颱風季第1個被命名嘅風暴。「杜鵑」係中國提供，指杜鵑花。

## 發展過程
2月13號，一個熱帶擾動喺歐里皮克環礁西南方海域生成，美國海軍研究實驗室俾咗擾動編號91W。

2月15號下晝1點9，聯合颱風警報中心將佢嘅評級升到「中」。

2月16號夜晚8點，日本氣象廳將佢升為熱帶低氣壓。夜晚10點，聯合颱風警報中心將佢嘅評級提升到「高」，同埋對佢發布熱帶氣旋形成警報。

2月17號朝早8點，日本氣象廳對佢發布烈風警報。同一時間，台灣中央氣象局將佢升做熱帶性低氣壓，俾佢編號係TD01。下晝2時，聯合颱風警報中心將佢升為熱帶低氣壓，俾佢熱帶氣旋編號01W。

2月18號朝早8點，聯合颱風警報中心率先將佢升格為熱帶風暴。朝早11點，香港天文台同菲律賓大氣地球物理和天文管理局將佢升格為熱帶低氣壓同熱帶風暴。下晝2點，日本氣象廳將佢升為熱帶風暴，俾咗國際編號2101，同命名「杜鵑」。同時，台灣中央氣象局同中國國家氣象中心將佢升為輕度颱風同埋熱帶風暴。夜晚8點，香港天文台將佢升為熱帶風暴。

2月20號朝早8點，聯合颱風警報中心將佢降為熱帶性低氣壓。

2月21號下晝2點，聯合颱風警報中心第二次將佢升為熱帶風暴。

2月22號朝早8點，日本氣象廳將佢降為熱帶低氣壓。朝早11點，菲律賓大氣地球物理和天文服務管理局話杜鵑喺巴塔島登陸。

2月23號朝早8點，日本氣象廳喺天氣圖上面移除依個系統。

## 影響
### 菲律賓
:嗰度發出嘅最高風暴信號：二號風暴信號
菲律賓大氣地球物理和天文服務管理局喺2月18號夜晚11點對棉蘭老島東達沃省同金達沃省東部發出一號風暴信號。再喺2月21號清晨5點對維薩亞斯群島東薩馬省南部、民答那峨島北蘇里高省同埋迪納加特群島發出二號風暴信號。

## 熱帶氣旋警告使用紀錄
### 菲律賓

## 註釋
## 睇埋
*2021年太平洋颱風季

## 參考
西夏字

**西夏字**（西夏話：**𗼇𗟲**，英文：**Tangut script**）係西夏國人用嚟寫嘢嘅系統。啲字由西夏嘅夏景宗李元昊命令野利仁榮整出嚟，定為「國書」。印有西夏文唐字字典，其中有《番漢合時掌中珠》。

一二二七年蒙古國滅西夏，殺咗一半嘅人口，冇幫佢哋寫低佢嘅國史，西夏文字亦慢慢失傳。到咗廿世紀初，俄國嘅科茲洛夫喺西夏黑水城遺址，搵到一拃西夏字寫嘅佛經、書信、政府文件，依家嘅人先至再一次認識西夏文字。

## 字
西夏字四四方方，睇嚟似唐字，基本筆畫用唐字成日用嘅點、橫、豎、撇、捺、左拐、右提，不過冇豎鈎，大多數嘅字都係十幾畫。到而加發現有篆書、楷書、行書、草書四隻書體。家陣，西夏字俾語言學家分拆，歸類成 753 個「部首」。

## Unicode
Unicode 9.0 版本收咗 6,125 個西夏文字，之後喺 Unicode 11.0 版加咗五個西夏文字符，Unicode 12.0 版再加六個字符。

## 攷
澳門701X巴士

**澳門701X巴士**係一條由橫琴澳方口岸去到路氹連貫公路嘅循環巴士路線，佢嘅前身係蓮花口岸專線巴士，之前係由澳巴同埋岐關車路一齊營運，而家係由澳巴同埋新福利聯營。

## 簡介同埋歷史
* 2000年3月28號，蓮花大橋通車，但當陣時蓮花大橋係屬於澳門同埋中國大陸廣東之間嘅邊境禁區範圍，係由岐關車路有限公司及澳門公共汽車有限公司合作聯營，命名為蓮花口岸專車，為過境乘客提供往返澳門方路氹邊檢大樓同埋珠海方橫琴口岸接送服務。
* 2019年11月，因應澳門路氹邊檢大樓搬遷至橫琴口岸，蓮花大橋將轉為澳門境內嘅管轄範圍，蓮花口岸專線要改為本地公共巴士路線；而交通事務局公佈第一階段交通初步安排中計劃將蓮花口岸專線巴士改為一條公共巴士路線，由澳巴同埋新福利聯營。
* 2020年8月13號，交通事務局局長林衍新接受傳媒訪問時，表示會增加一條新巴士線同埋調整並延長兩條巴士線去橫琴口岸澳門口岸區，但詳情要去到8月17號啟用前一日至公佈。
* 2020年8月18號，呢條線正式開辦，並且取代左蓮花口岸專線巴士。首班車由澳巴負責營運，係當日下就兩點五十分由「蓮花大橋」站開出。
* 2021年1月9日，因「蓮花大橋」站點永久取消，服務範圍伸延至連貫公路，增停「連貫公路/新濠影匯」同埋「路氹城馬路/新濠影匯」兩個站點。 往路氹方向電牌由「**蓮花大橋**」改為「**路氹連貫公路**」。

* 呢條線澳門第二條24小時營運嘅路線。
* 呢條線係澳門目前最大編號嘅巴士路線，並取代102X巴士。
* 呢條線係自從2011年新巴士服務後，第一條兩巴長期合作嘅聯營路線。
* 呢條線係2011年新巴士服務後，新福利第一條晚黑通宵服務嘅路線。
* 呢條線雖然名義上係兩巴合作，但其實係兩巴每月交替一次。第一個月係澳巴，之後一個月係新福利，如此類推。

## 路線資料
### 收費
*全程車費：六幣葡幣。
*用澳門通全民卡，只係扣四蚊，其餘由政府畀。
*用澳門通學生卡，只係扣兩蚊，其餘由政府畀。
*用澳門通長者卡同殘疾卡，免費，全部由政府畀。

### 服務時間及班距

### 路線停站

## 攷

## 拎
*澳門新福利公共汽車股份有限公司
*澳門公共汽車股份有限公司
吸收能力

**吸收能力**（**absorptive capacity**）係知識管理等領域上嘅一個概念，指一間公司（或者一個管理者）有幾能夠準確噉評估新知識嘅價值，並且將有用嘅知識吸收同攞嚟應用。
植物大戰喪屍

《**植物大戰喪屍**》（），中國大陸又嗌**植物大戰殭屍**，係美國PopCap Games喺2009年5月5號出嘅一隻塔防遊戲。呢隻遊戲講玩家角色嘅花園俾喪屍侵襲，玩家要做嘅嘢就係喺花園嗰度種落一啲特殊嘅植物，例如係曉產生能量嘅太陽花、曉自爆殺死喪屍嘅地雷薯仔、同埋識射青荳嚟攻擊喪屍嘅青荳草呀噉，喺對局進行途中，喪屍會出現並且嘗試行入玩家角色嘅屋企，想要食玩家角色嘅腦，而玩家就要一路種低啲植物，靠呢啲植物嘅力量嚟打低喪屍，成功打低若干浪就算過到一關。

目前呢個遊戲喺好多系統平台都有得玩。

類:單機遊戲

類:電腦遊戲
類:Windows遊戲
類:mac OS遊戲
類:PlayStation 3遊戲
類:PlayStation Vita遊戲
類:任天堂DS遊戲
類:DSI Ware遊戲
類:Android遊戲
類:Windows Phone 遊戲
類:BlackBerry遊戲
侯成

**侯成**，係東漢末年呂布嘅騎將，同呂布轉戰各地。

侯成搵人照顧佢嘅十五匹馬，但係嗰個人帶著佢嘅馬走佬，去小沛嗰度投靠敵方劉備。侯成親自去追還，馬全部帶返嗮。佢嘅同事合資送禮祝賀侯成，侯成親手釀咗五斛酒，打獵拉咗十幾隻豬返來。當時呂布落咗禁酒令，侯成開餐之前跪地畀呂布半隻豬五斗酒作為謝禮，呂布好嬲話：「我落咗禁酒令，但係你而家就釀酒，你哋諗著開餐飲酒勾結做兄弟，一齊計劃將我呂布殺咗嚟！」呢時侯成好驚，廢咗嗰啲酒，將送禮退畀手下。

下邳之戰嗰陣，侯成同埋宋憲、魏續綁起高順同陳宮然後搵曹操投降，之後呂布同埋陳宮、高順敗死。以後侯成佢哋三個就冇再喺史書嗰度出現。

## 藝術作品
喺小說《三國演義》，係呂布嘅「八健將」之一，位列第八。同埋歷史一樣釀酒畀呂布怒，愛處死侯成，佢得到宋憲同魏續求情，侯成最後畀呂布杖擊。侯成背叛嗰陣帶走呂布嘅赤兔馬同方天畫戟去曹操度。除咗宋憲同魏續佢哋畀顏良斬殺，侯成以後就冇佢個事蹟。

## 參考
*《三國志》
*《九州春秋》
成廉

**成廉**，東漢末年呂布嘅親近驍將，喺《後漢書》話佢係「健將」，佢哋同魏越等人跟呂布討伐張燕嗰陣，幾十個騎兵一日突擊張燕嘅陣營三四次，破咗張燕嘅軍隊。喺下邳之戰嗰陣，呂布打野戰畀曹操擊退，成廉畀佢拉咗，以後史書就冇話成廉嘅事蹟。

喺小說《三國演義》中，係呂布嘅「八健將」之一，位列第五，畀張遼統領。雖然佢喺濮陽之戰嗰陣大敗曹操，但係成廉畀樂進一箭射死。
魏續

**魏續**，東漢末年呂布嘅手下，因為佢係呂布嘅親戚就畀呂布重用。原本「陷陣營」係高順領嘅，二五仔郝萌死咗之後，「陷陣營」就畀魏續管住，高順有戰事嗰陣就帶佢哋作戰。

下邳之戰嗰陣，魏續同埋宋憲、侯成綁起高順同陳宮然後搵曹操投降，之後呂布同埋陳宮、高順敗死。以後魏續佢哋三個就冇再喺史書嗰度出現。

喺小說《三國演義》，係呂布嘅「八健將」之一，位列第六。魏續佢哋做曹操手下個陣，同宋憲喺官渡之戰嗰陣守白馬，宋憲畀顏良斬殺之後，魏續同宋憲報仇，又係畀顏良殺咗。

## 參考
*《三國志》
*《英雄記》
宋憲

**宋憲**，東漢末年呂布嘅手下。

下邳之戰嗰陣，宋憲同埋魏續、侯成綁起高順同陳宮然後搵曹操投降，之後呂布同埋陳宮、高順敗死。以後宋憲佢哋三個就冇再喺史書嗰度出現。

喺小說《三國演義》，係呂布嘅「八健將」之一，位列第七。宋憲佢哋做曹操手下個陣，同魏續喺官渡之戰嗰陣守白馬畀顏良斬殺。

## 參考
*《三國志》
石排灣郊野公園

**石排灣郊野公園**（）係澳門一個郊野公園，亦係目前澳門最大嘅自然綠化區，由市政署管理。佢喺路環島西北面嘅石排灣，佔地總面積達19.8萬平方米。公園範圍最高點係85米。

石排灣郊野公園前身係農場，1985年改建做一個綜合性用途嘅郊野公園。而家澳門大熊貓館同土地暨自然博物館都喺佢範圍入面。
疊石塘山

**疊石塘山**（），又叫**路環塔石塘山**，喺澳門路環。海拔170.6米高，係澳門最高點。

## 設施
*路環步行徑
路環步行徑係澳門離島區第一條林徑，1984年開始起，1986年起好，全長8,100公尺。嗰度四通八達，遊人可以去黑沙水庫郊野公園、石排灣郊野公園，亦可以上山頂去媽祖塑像。

*路環山頂公園
喺1988年起完，喺疊石塘山山頂，佔地大約260平方米。嗰度有一個小型兒童遊樂場。山上視野遼闊，可以望到去黑沙海灘。

*媽祖塑像 
山上面個塑像1997年落成，19.99米高，連基座總高度近30米，造價逾870萬澳門幣，由澳門畫家梁晚年設計，喺北京曲陽縣塑造，總重量逾七百噸。塑像具有中國唐代女性形象，因以漢白玉塑成，故此全身純白，面向澳門半島，寓意爲澳門賜福祛難。
曹熊

**曹熊**係曹操同武宣卞皇后生嘅細仔，曹丕、曹彰同曹植嘅細佬，後生嗰陣就過身。黃初二年（221年）被追封諡號蕭懷公。太和三年（229年）嗰陣又被追封爵為王。

234年，佢個仔曹炳繼承曹熊嘅爵位，食邑二千五百戶。245年曹炳過身，諡號係哀王，由於曹炳冇仔，佢嘅封國被取消。

## 藝術作品
喺小說《三國演義》有出現，嘉靖壬午本記載字**子威**，一開始被封蕭懷侯，曹操過身之後，曹丕嬲佢唔嚟追思，曹熊畏罪就吊頸自殺，之後被曹丕追封蕭懷王。
曹茂

**曹茂**係曹操同妻妾趙姬生嘅仔，《三國志》曹操二十五個仔之中排最後嘅仔。

## 一生
建安二十二年（217年）被封萬歲亭侯。二十三年（218年），改封平輿侯。黃初三年（222年），進公爵，徙封乘氏公。七年（226年），徙封中丘公。

佢後生嗰陣唔生性而唔得曹操鍾意，係唯一一個細佬冇被帝兄曹丕封王。太和元年（227年），佢被非親生老母太皇太后卞氏提議帝侄曹叡畀曹茂做王，曹叡嗰陣下詔話曹茂已經改過自新，加上被太皇太后欣慰，被封聊城王。六年（232年）被改封曲陽王。

正始三年（242年），東平靈王曹徽過身，曹茂話佢喉嚨痛唔肯發哀，佢出入自若，好似平常過咁樣，呢事被一部門上奏削一縣，五百戶。五年（244年），被轉封樂陵王，恢復嗮之前嘅削戶，又增多七百戶。

佢有一個庶仔曹竦，封陽都鄉公，出嗣曹茂嘅阿哥相殤王曹鑠。
G.E.M. (專輯)

《**G.E.M.**》係香港歌手鄧紫棋出嘅第一隻音樂專輯，呢隻EP喺2008年10月15號由蜂鳥音樂同豐華唱片發行。第一隻歌《等一個他》原曲係瑞典女歌手Amy Diamond嘅《》，而且係雷頌德、Lupo Groinig同Johnny Yim監製。

## 簡介
鄧紫棋首張EP《G.E.M.》主打R&B同埋抒情搖滾抒情風格，全碟一共收錄五首歌曲（三隻粵語＋兩隻國語歌），第一首主打歌《等一個他》就係鄧紫棋填詞同雷頌德編曲。

## 唱片版本
金獎加印版（即第二版）響2009年1月23號推出，曲目內容跟足首版。另外附送：
*高清MV——《等一個他》、《Where Did U Go》、《睡公主》。（網上下載）
*獨家鄧紫棋練琴花絮。
*即影即有相片貼紙。
*網上遊戲《極速快車手》遊戲光碟。（限頭1000隻）

2009年4月18號，鄧紫棋宣佈透過第二版同第三版內下載MV嘅方法，就可以下載全新歌曲Where Did U Go 2.0 Remix。

## 評價同榮譽

香港音樂人李重言評價：主打歌《Where Did U Go》係一首出色嘅抒情作品，旋律流暢可喜，容易琅琅上口之餘本身亦都幾動聽，歌詞方面，用詞雖不雕琢，但卻有一份年輕人嘅率真，坦白直接，感染力就係由此而來。至於歌手嘅表現也理想，歌藝紮實，聲線具力量，極有吸引力。國語歌《回憶的沙漏》動人悅耳，同門師姐庭竹寫嘅歌詞亦有打動受眾嘅力量，多個景物成功烘托出傷感嘅氛圍，而歌手亦成功將情緒放大。《睡公主》曲風同詞曲亦不算突出，依舊屬動聽，淨係少咗啲新鮮感，對G.E.M.來說亦都冇太大難度，輕易就表現得好，高音部分尤其可賞。其他歌曲方面，《等一個他》同《愛現在的我》亦該留意。

## 曲目

## 派台歌成績

## 獲獎同提名
*uChannel uChoice音樂評選2008 Youth最愛年度十大歌曲《Where Did U Go》
*IFPI香港唱片銷量大獎頒獎禮2008最暢銷本地女新人
*2009 CASH金帆音樂獎最佳女歌手演繹（提名）《等一個他》
*2009年勁歌金曲優秀選第一回得獎歌曲《Where Did You Go》

## 銷售數字
《G.E.M.》喺2008年10月中出咗三個禮拜後，首推嘅5000隻細碟存貨清嗮，佢嘅唱片公司蜂鳥音樂宣佈要另行加印。去到2009年1月初，鄧紫棋攞到各大頒獎禮嘅新人獎後，佢第一版細碟更全城斷市，市面同埋網上同樣出現炒賣情況，而《等一個他》、《Where Did U Go》、《睡公主》、《回憶的沙漏》嘅派台版CD（又叫白板碟）亦都開始響拍賣網站上高價出售。

2009年1月尾，《G.E.M.》第二版推出。由於附送遊戲光碟嘅版本只限量發售1000隻，加上有樂迷誤以為喺農曆新年假後加推嘅普通版冇包MV下載，喺推出第一日即刻賣嗮，蜂鳥音樂即時再加印3000張都供不應求，市面同網上再次出現高價炒賣第二版細碟嘅情況。之後唱片公司第二次加印，並喺2月5號上市。由於樂迷反應持續熱烈，市場流通量唔夠300張，蜂鳥音樂決定2月尾再補貨5000張推出市面，去到3月8號，鄧紫棋搞咗《G.E.M. Get Everyone Moving》簽名會，宣佈細碟加印到第三版同有金唱片銷量。

## 發行歷史

## 參考

## 出面網頁
*
黑沙水庫郊野公園

**黑沙水庫郊野公園**喺澳門路環近黑沙海灘。佢本來叫**黑沙水庫燒烤公園**，喺1993年起，而水上樂園喺2001年落成。

黑沙水庫郊野公園總面積大約37.1公頃，裏面有一個小型水上樂園，有水上單車出租（只限假日）。黑沙水庫特別之處係水壩上面有一幅壁畫，水壩隔離有一個兒童滑草場。

## 設施
全部設施24小時開放，由市政署管理。

### 水上活動中心
水上活動中心喺2001年3月25號落成啟用，同年5月1號開始正式畀公眾使用。水上活動中心上層係露天茶座，下層有廁所、沖身室同船隻貯存室。水上中心設有遙控模型船區同釣魚區。另外，嗰度有條大約60米木吊橋横跨水庫。水上樂園由葡萄牙籍建築師馬斯華（José Maneiras）設計。

### 步行徑
* 黑沙水庫家樂徑
* 黑沙水庫健康徑
健康徑全長1500米，環繞住黑沙水庫而建。沿途種植咗唔少獨特嘅植物：華潤楠、果梗、絨楠等植物。另外，步行徑可以行到去石排灣郊野公園。

### 其他設施
* 休憩設施：燒烤區、野餐區、釣魚區、羽毛球場同籃球場。
* 兒童遊樂設施：遊樂場、滑草場、植物迷宮、小泰山天地
* 溯溪及水生植物區
* 生態教育區
* 觀星賞月區
* 豬牯塘自然保護區

## 交通
*巴士15、21A

## 參考
*澳門自然網
2020年珠江口地震

**2020年珠江口地震**（又叫：2020年珠海地震）係2020年1月5號上晝6點55分喺珠江口發生嘅地震。震中喺北緯22.08度，東經113.86度附近（廣東珠海香洲區海域），強度係3.5級。另外，喺同年4月22號上晝11點35分再次喺珠海海域發生地震，震中喺北緯22.05度，東經113.41度附近（廣東珠海金灣區蓮塘灣附近海域），強度係2.2級。

## 概述
喺1月5號地震，有市民喺睡夢入面驚醒，香港東涌、屯門、大埔等區域有居民報告感覺到地震，亦包括港九市區如石硤尾同九龍塘。

喺4月22號地震，澳門同珠海橫琴、金灣區一帶震感比較明顯。

## 1月份地震影響地區
### 中國大陸
#### 廣東
廣東省應急管理廳表示，1月5號地震震央同最近陸地距離約30公里，震源深度12公里，之後錄到2次餘震，冇明顯嘅海嘯波同潮位變化。近幾日原震區發生4級以上地震可能性唔大。

### 香港
香港天文台喺2020年1月5號上晝7點10分發出本地有感地震報告，指收到市民報告表示感到地震，做緊分析，當有進一步資料嗰陣就會盡快公布；上晝7點50分，更新本地有感地震報告，據初步分析，震中距離香港嘅西南約41公里，方位232度，有市民同天文台報告表示感受到呢次地震；上晝8點50分，更新本地有感地震報告，指收到超過1200個市民報告，表示感受到呢次地震，震動維持幾秒。初步分析顯示香港嘅地震烈度係修訂麥加利地震烈度表嘅第IV（四）度，即懸掛嘅物件擺動、門、窗、碗碟發出響聲。

香港一個月前喺長洲亦發生過地震，震央同今次地震相隔近25公里。香港天文台高級科學主任陳世倜表示，長洲地震同今次相隔一個月，兩次都係弱地震，香港唔喺活躍嘅地震帶，好難判斷兩者有關連。至於近期會唔會再有香港有感地震，佢話地震嘅隨機性較高，數據上睇唔到日後地震會唔會變得密。

### 澳門
2020年首次地震發生喺上晝6點55分，有住喺雀仔園同黑沙居民話，上晝近7點，喺客廳感到左右搖擺，震感同平時重型車輛經過時嘅震動唔同，歷時大約1到2秒。本澳氣象局初步分析，震央距離本澳約30公里，呢次係2001年以嚟錄得最近本澳嘅地震。

## 4月份地震影響地區
### 中國大陸
#### 廣東
珠海市科技創新局話，喺4月22號11點35分01秒，喺廣東珠海金灣區蓮塘灣附近海域（北緯22.0度，東經113.4度）發生M2.2級地震，深度11千米。由於呢次震級較細，唔會對市民正常生產生活造成影響，大家唔使咁驚。而家，該局主要接到喺橫琴嘅高樓層居民嘅反饋，暫時未收到其他地區人員反映。而家，珠海未收到人員傷亡同財產損失報告。

### 香港
香港天文台再喺2020年4月22號下晝2點17分發出本地有感地震報告，據香港天文台嘅初步分析，2020年4月22號上晝11點35分廣東珠海附近發生一次2.2級地震，震中喺北緯22.04度，東經113.41度附近，即香港天文台嘅西南偏西約84公里。

香港天文台收到兩個市民報告，表示感受到呢次地震，震動維持幾秒。初步分析顯示本港嘅地震烈度係修訂麥加利地震烈度表嘅第II（二）度，即喺樓宇上層或合適位置，同埋喺靜止緊嘅人有感。

### 澳門
澳門氣象局表示，喺4月22號11點35分06秒，震央喺澳門西南約21公裏海域發生地震。呢次係氣象局今年第二次錄得喺澳門100公里範圍內、震級2.0或以上嘅地震。澳門唔少喺室內嘅市民都感受到震動，氣象局亦喺嗰日截止下晝2點夾埋收到超過15個市民電話查詢。

## 參考資料

## 連出去
* 1979年以來的本地有感地震
* 1979年以來本地有感地震的烈度分佈
現場專輯

**現場專輯**（）係講緊喺現場錄嘅專輯，通常包含現場實況嘅錄音或混音歌，目的係重現音樂會、演唱會等場景。所以，佢哋可能包括觀眾嘅掌聲同其他噪音，如混合曲等。同錄音室專輯唔同，歌手同樂隊需要一次性同步錄音，冇重嚟同太多後期修補嘅機會。

現場專輯通常直接從舞台音響系統使用（而唔用咪高峰），並做後期製作，以提高錄音質量。現場唱碟有時都包一啲以前從未發佈嘅錄音室專輯。

## 攷
親電芳香取代反應

**親電芳香取代反應**係一種有機反應，喺反應入面，芳香環（如苯環等）上面嘅氫原子俾親電試劑取代。

## 反應機理

反應係由親電試劑E+進攻芳香環（圖片入面係苯環）而開始嘅。呢個步驟係決速步，係最慢嘅。進攻之後出咗一個正離子中間體，又叫σ配合物（σ-complex），雖然以上中間體係唔穩定嘅，但係雙鍵嘅π電子離域令渠更穩定。σ-配合物上面有個碳係sp3雜化嘅。

之後，苯環失去氫，重新整個完整嘅芳香環出來。呢個步驟係最快嘅，而且放熱。

## 例子
*硝化反應
*磺化反應
*鹵化反應
市政署

**市政署**（，縮寫：I.A.M.）喺2019年1月1號成立，由澳門特別行政區行政長官負責，受行政法務司司長監管，負責統管民政同市政事務嘅非政權性市政機構。總部喺澳門半島亞美打利庇盧大馬路（新馬路）163號市政署大樓。市政管理委員會主席係戴祖義，副主席係羅志堅同柯嵐。

## 職能
受澳門特別行政區政府委托，依法為居民提供文化、康樂、環境衛生等方面嘅服務，並就有關上述事務向澳門特別行政區政府提供諮詢意見。

## 轄下服務中心
*中區市民服務中心-下環分站（喺下環）
*北區市民服務中心-台山分站（喺台山）
*綜合服務中心（喺南灣）
*北區市民服務中心（喺黑沙環）
*中區市民服務中心（喺三盞燈）
*北區市民服務中心-筷子基分站(喺筷子基）
*離島區市民服務中心（喺氹仔）
*離島區市民服務中心-石排灣分站（喺石排灣）

## 出面網頁
*市政署
歐陸風雲

《**歐陸風雲**》（**Europa Universalis**）係一隻 2000 年出嘅大戰略遊戲。

類:單機遊戲
類:Windows遊戲
類:Macintosh遊戲
大戰略遊戲

**大戰略遊戲**（**grand strategy wargame**）係戰略遊戲一種，特色係強調大戰略：喺大戰略遊戲當中，玩家會扮演領主、勢力、甚至乎係國家意志，通過操縱高層面嘅經濟、政治、軍事等等唔同層面嘅戰略系統嚟謀得所扮對象喺遊戲時間空間上嘅大尺度發展，最終實現某種預想藍圖；大戰略遊戲通常都會高度抽象化－同（例如）《世紀帝國系列》唔同，大戰略遊戲玩家好少可會有得直接睇到戰場上嘅單位，啲軍民單位多數都係以一柞數據（譬如係一個表示「兵力」嘅數值）體現嘅集體，或者係用一個「人口單位」嚟代表遊戲世界當中幾萬甚至幾億個個體，而唔會俾玩家睇到軍民喺一幅遊戲地圖上面郁嚟郁去；因為噉，玩家唔使點樣做微操作，唔會直接指揮軍民。喺美學設計上，大戰略遊戲好多時都會設計成模擬緊一啲歷史上嘅戰爭。

大戰略遊戲早喺廿世紀嗰陣經已有以圖板遊戲嘅形式存在，而以電子形式存在嘅大戰略遊戲主要係喺 2000 年代前半橛興起嘅，例子有《歐陸風雲》（Europa Universalis）、《鋼鐵雄心》（Hearts of Iron）同《羣星》（Stellaris）等系列。

## 攷
斯拉夫防禦

**斯拉夫防禦**（）係國際象棋嘅一種開局方式，走法係：
1.d4 d5 2.c4 c6

## 參考
*
*
*
*
澳門郊野公園

**澳門郊野公園**由市政署管理，主要用作康樂同保育用途。

## 設施
郊野公園內設有野餐區、燒烤區、兒童遊樂場等設施，畀遊人享受大自然。郊野公園裏面有設置路標嘅山徑，有家樂徑、環山徑同健康徑，全部唔崎嶇，畀遊人欣賞大自然同慢步。另外，郊野公園設有苗圃、動物園、觀鳥園、博物館同自然資訊站等，向遊人推廣自然教育。

## 位置
依家澳門郊野公園全部喺氹仔同路環。

### 氹仔
*大潭山郊野公園

### 路環
*石排灣郊野公園
*黑沙水庫郊野公園
*九澳水庫郊野公園
歸屬感

（）係指人（以至第啲有社會性嘅動物）對「想俾一個群體接納做佢哋嘅成員」嘅情緒需要，當中「群體」可以係指屋企、朋友以至宗教呀噉。

## 相關概念
*社會行為
*社會組織
*信任
持份者

（）係工商管理上成日用嘅一個詞，泛指一啲指「冇咗佢哋，個組織就生存唔到嘅人」，包括全體員工同管理層呀噉。
九澳水庫郊野公園

**九澳水庫郊野公園**（）係澳門第四個起嘅郊野公園，第二個以水庫為核心嘅郊野公園，由市政署管理。

## 位置
九澳水庫郊野公園喺路環島東面，佔地總面積約81.8公頃。

## 設施
### 九澳淡水濕地生態區
*佢係澳門第一個個淡水濕地生態區，用嚟保存同保護物種，運用山谷溪水同山林生態增加生物多樣性同平衡自然生態。

### 其他設施
*九澳水庫野外訓練營
*東北步行徑
*九澳水庫環湖徑
*兒童遊樂場
*燒烤區
*野餐區

## 交通
*巴士15、21A
研究開發

**研究開發**（）—通常就噉簡稱**研發**（）—係一類活動，由若干個組織（企業或者政府都得）為咗長遠提高產品或者服務嘅質素而做嘅－可以係開發新嘅產品服務，或者改良現有嘅產品服務，喺研發途中呢啲組織會投放資源作出創新。

## 基礎

舉個簡單例子：想像家陣有間大企業，佢哋生產芝士同相關食品；佢哋市場佔有率有咁上下高，不過間企業嘅管理層好有野心，想自己嘅產品有日能夠霸嗮成個市場，於是就揼資本（投資）做研發；佢哋請研究助理等嘅人員（要用錢）返嚟試整新食譜；途中佢哋經歷好多次失敗，例如試咗整件新食品出嚟，但發覺件嘢唔好食（買材料都係要錢嘅）；如果順利，研發一輪後佢哋就會開發出一拃新產品，呢拃產品能夠更有效率噉滿足消費者嘅慾望（創新）－可能啲新產品好食過舊嗰啲，又或者味道不變但生產用嘅成本低咗，所以可以用更平嘅價錢賣。最後間企業就更加能夠打低佢哋嘅競爭對手。

事實表明，研發對企業爭取競爭優勢嚟講不可或缺，一間廿一世紀初嘅企業實要係噉創新，先可以維持自己嘅競爭力。因為噉，「研發要點打理」等嘅課題吸引咗唔少管理學同經濟學等領域嘅學者研究。

## 主要步驟

可以睇吓工程學設計。
## 睇埋

*商業化
*工程學
*市場學
*應用科學
*軟件工程

## 引咗

## 拎

* Research and Development (R&D)，投資百科講研發呢個概念。
大潭山郊野公園

**大潭山郊野公園**（）喺澳門氹仔東面大潭山上面，天文台斜路，近澳門國際機場同湖畔大廈，由市政署管理，2001年3月18號開放。佢係氹仔第一同唯一個郊野公園，公園佔地約49.31公頃（627,061平方米）。氹仔最高點（160.4米）都喺呢個郊野公園範圍內。

## 附近街道
雞頸馬路、嘉樂庇總督馬路同司徒澤雄神父馬路。

## 前身
本身係堆填區，1988年因飽和而停止運作。經綠化後，喺2001年正式開放畀大眾使用。

## 設施
所有設施24小時開放。另外，大潭山斜行升降機方便市民同遊客來往大潭山水塔瞭望台同嘉樂庇總督馬路行人天橋。斜行升降機開朝早七點至夜晚八點。

### 步行徑
*自然教育徑：全長1150米，喺大潭山山腰，沿途林蔭密佈，可以觀賞各類植物、昆蟲同雀鳥。
*踏板健身徑：全長1050米，係原有氹仔步行徑嘅山脊路徑，沿途有健身區。
*生態漫遊徑：全長600米，有原生魚類保育區。

### 其他設施
*兒童遊樂場
*自來水處理廠
*澳門原生魚類保育區
*綠蔭長廊
*滑草場
*燒烤區
*暸望台

## 睇埋
*澳門郊野公園
*大潭山壹號
*湖畔公園
鷺環海天度假酒店

**鷺環海天度假酒店**係澳門路環一間五星級度假村。裏面無賭場。

2021年1月19號澳門政府將乘搭東京回澳專機嘅100位澳門人同16位機組人員全部人送去呢間酒店。之後呢度被定為檢疫酒店。

## 設施
*游泳池
*餐廳

## 交通
巴士15、21A

## 參考
*澳門半年來首宗確診　患者一個月足跡遍四國　全機116人須檢疫

## 出面網頁
*鷺環海天度假酒店
恭喜發財 (搞清楚)

**恭喜發財**可以係：
*恭喜發財，農曆新年賀詞。
*恭喜發財 (電影)，1985年電影。
*恭喜發財 (歌曲)，劉德華歌曲。
*恭喜發財 (電視劇)，2020年中國電視劇。
曹彰

**曹彰**（），字**子文**，係曹魏家族嘅將領。曹操嘅第三仔，武宣卞皇后所生嘅第二個仔，魏文帝曹丕細佬，曹植同曹熊嘅阿哥，老婆係孫賁嘅女。佢降服遼東之後，曹操好高興，被曹操拉住自己嘅鬍鬚話**黃鬚兒**，死後諡號**威王**。
占美莊臣

**占美莊臣**（，，）係個美國嘅職業賽車手，參加過IndyCar系列比賽。 

## 賽車成績

### [[NASCAR]]
#### NASCAR盃系列賽

##### 戴通拿500

#### NASCAR無限通系列賽

## 攷

## 拎

* 
* The Jimmie Johnson Foundation
* Jimmie Johnson at Driver Database
*
*
大潭山壹號

**大潭山壹號**（），係澳門一個高級住宅，喺氹仔路氹城交界嘅新瞭望臺馬路1號，大潭山郊野公園半山，由世紀豪園（國際）發展開發。2007年8月開始開售，2010年落成並入伙。

## 建築特色
項目以城堡為設計概念，由6幢33層大廈組成，一共856伙。分層單位以豪宅大單位為主，單位面積由2,100至3,500方呎不等。

## 設施
設有11萬8千方呎園林住客會所，提供27項會所設施，有宴會廳、網球場、室外游泳池、健身室、恆溫按摩池、壁球場、電影館等。另有泊車位約1000個。
潛在變數

**潛在變數**（），又叫**隱藏變數**（），喺統計學上係指唔能夠直接量度、淨係有得由另外一柞變數（可觀察變數或者話外顯變數）數值反映嘅變數。針對啲潛在變數建嘅模就係潛在變數模型。

## 分析方法
可觀察變數

**可觀察變數**（），又叫**外顯變數**（），喺統計學上係指有得直接量度嘅變數。相對於隱藏變數。
大潭山

**大潭山**（）喺澳門氹仔，海拔160.4米，係氹仔島最高點。

## 歷史
氹仔以前係兩個小島，分為大氹同小氹，由一個沙洲相連。之後填海，令兩個小島合二為一成為氹仔。依家氹仔嘅大潭山同小潭山就係當初嗰兩個小島。

## 澳門氣象局
澳門地球物理暨氣象局（氣象局）總部喺大潭山東部，佔地超過三千平方公尺，樓高三層，大樓西側有一座高四十公尺嘅氣象雷達塔。

## 睇埋
*大潭山郊野公園
*小潭山
小潭山

**小潭山**（），又叫**菩提山**，喺澳門氹仔第二高嘅山，海拔110.8米。

## 歷史
氹仔以前係兩個小島，分為大氹同小氹，由一個沙洲相連。之後填海，令兩個小島合二為一成為氹仔。依家氹仔嘅大潭山同小潭山就係當初嗰兩個小島。
場論

**場論**係數學入面嘅一個分支，研究場嘅數學性質。場係一個數學結構，入面可以做加、減、乘、除呢四種數學運算。

## 歷史
場嘅概念，早係阿貝爾同伽羅華研究解方程嗰陣已經隱含哋出現咗。

1871年，戴德金引入咗「體」(德文：*Körper*) 呢個術語，指嘅係一啲由實數或複數組成嘅集合，呢啲集喺四則運算之下係封閉嘅。

1881年，Kronecker定義咗一樣嘢叫做「Rationalitätsbereich」，大約可以譯做「有理域」，其實用而家嘅術語嚟講，就係有理函數場。

1893年，Weber首次比出一個抽象場嘅定義；同年，Moore引入咗英文 *Field* 呢個術語。

1910年，Steinitz 發佈咗佢篇論文，名爲 *Algebraische Theorie der Körper* （德文：場嘅代數理論），呢篇論文影響深遠，佢用公理嚟研究場嘅唔同性質，亦都定義咗好多場論入面重要嘅概念，例如質場、完美場同埋擴張場嘅超越次數等等。

至於伽羅華，雖然係佢嘅年代係無場呢個概念，但係佢被譽爲第一個數學家連接起羣論同場論，而其實，要去到 1928 至 1942 年，先至由 Emil Artin 第一個去詳細研究羣同場之間嘅關係。

## 介紹
場係代數入面好重要嘅概念，因爲佢推廣咗有理數、實數同埋複數等等數字系統嘅概念。當中最重要嘅係，加法同乘法嘅結合性質、交換性質，同埋乘法分配性質都保留咗。場亦都喺唔同嘅數學領域出現，可以睇吓下面嘅例子。

係抽象代數發展嘅初期，場嘅定義係唔要求乘法交換嘅，而宜家叫「場」嘅數學結構，當時叫做「交換場」或者「有理域」，係宜家嘅用法入面，場係一定交換嘅；符合除咗乘法交換律以外所有性質嘅數學結構叫做除法環，有啲人亦都會叫佢做非交換場。係法文入面，場叫做 *corps* ，而德文入面，場叫做 *Körper*。正因爲場嘅德文係 K 字頭，宜家通常都會用 \mathbb K 或者 *k* 嚟表示一個場。場呢個概念最開頭係用嚟證明，五次方或以上嘅多項式係無公式解。

## 場嘅擴展

一個場 *k* 嘅擴展其實就係一個大啲嘅場 *K*，個 *K* 裝住個 *k* 作爲佢嘅子場。場擴展可以再根據擴展嘅性質再作分類，例如代數擴展就係指大場 *K* 入面每一個元素都係細場 *k* 係數嘅多項式嘅解，相反嘅就叫做超越擴展。伽華理論嘅目的就係研究場嘅代數擴展。

## 場嘅閉包
畀一個場 *k*，可以定義幾種唔同嘅閉包，例如代數閉包、可分閉包等等。佢哋最核心嘅諗頭都係一樣嘅：假設 P 係一個擴張場嘅性質（例如代數封閉、可分等等），咁 k 嘅一個 P-閉包就係一個場 K，佢係 k 嘅一個擴張場，有 P 呢一個性質，同時佢係最細嘅，意思啫係其他有 P 呢個性質嘅擴張場都裝咗喺 K 入面。例如，假設 P(K) 性質係指「所有喺 K[t] 入面嘅非常數多項式喺 K 入面都有解」，咁 P-閉包其實正正就係代數閉包。一般嚟講， 如果一個場 k 嘅 P-閉包係存在嘅話，佢唔係唯一，但係佢哋全部都係同構嘅，只不過未必得一個同構，甚至無一個首選嘅同構。

## 應用
向量同埋矩陣嘅定義入面會用到場，而呢兩個都係綫性代數入面基本嘅概念。數論、伽華理論同埋編碼理論都會用到有限場。代數幾何入面，一個幾何物體上面嘅函數場係研究幾何性質好有用嘅工具。而二元場（特徵數係2嘅場）對電腦科學好有用。

## 睇埋

* 場 (數學)
* 環 (代數)
* 向量空間

## 攷

* 
* 
*
石岐話

**石岐話**（石岐話：sek22 gi51 waa22；）喺中山嘅一種粵語方言，基本上可以同廣州話傾得埋，但同廣州話嘅語音同詞彙有啲差別。中山人通常識石岐話同廣州話，但係廣州人或者香港人就未必識講同聽得明石岐話。

## 詞彙
以下比較唨石岐話戥廣州話詞彙上嘅差異。

## 語音
以下爲石岐話音系介紹。

### 聲母
聲母大致上同廣州話差唔多。廣州話同石岐話嘅分別：
* 溪母大多數都保留返個/kʰ/音，唔會變咗曉母。例子有「庫」/kʰu/（廣州話： ）；
* 疑母冚𠾴唥都保留/ŋ/音。例子有「魚」/ŋy/（廣州話：）；
* 非敷奉母合口三等字讀/hu/（/ho/），譬如「風」/hong/（廣州話：）。

* /h/喺後元音/u/、/o/前接近/x/。

### 韻母

石岐話同廣州話有以下大概嘅對照：
* 廣州話 -ei 音（即係古止攝開口字，包括幫端見系） 係對應石岐話 -i 音，譬如「幾」/ki/、「其」/kʰi/、「皮」/pʰi/、「四」/si/。
* 有啲廣州話 -eoi 音（即係古遇攝三等精見曉組元音）係對應石岐話 -yu 音，譬如「居」/ky/、「娶」/tsʰy/。
* 古效攝一等同埋古遇攝一等幫端系字冇撈亂到，譬如「寶」/pou/、補 /pu/。即係有啲廣州話 -ou 音係對應石岐話 -u。
* 有啲廣州話 -eoi 音（即係古蟹止三等合口端系）係對應石岐話 -ui 音，譬如「累」/lui/、「推」/tʰui/。
* 有啲廣州話 -am 音（即係古咸攝覃談韻見系）係對應石岐話 -om 音，譬如「甘」/kom/、「盒」/hop/。
* 有啲廣州話 -ing 音（古梗攝三等合口字）係對應石岐話 -eng 音，譬如「榮」/eng/(?)。

### 聲調
石岐話係最少聲調嘅粵語方言，淨係得六聲四調，應該係因爲受咗客家話影響。聲調嘅兩大特徵如下：
# 石岐話嘅陽平係51，同廣州話嘅21/11好唔同
# 石岐話嘅上聲同去聲冇分陰陽，中入同陽入亦都結合咗

## 參考
地球物理暨氣象局

**地球物理暨氣象局**（，，縮寫係****，簡稱**澳門氣象局**或者**氣象局**（只限澳門）；以前叫**地球物理暨氣象台**（簡稱**氣象台**），係澳門特別行政區政府屬下嘅局級部門，隸屬澳門運輸工務司。氣象局負責澳門氣象觀測、地震、空氣成分同質量監察等工作，負責向公眾同私人實體發出氣象方面警告。佢屬於世界氣象組織、亞太經濟暨社會委員會屬下嘅颱風委員會同珠江三角洲氣象服務組成員。

## 總部
澳門氣象局總部喺大潭山東部，佔地超過三千平方公尺，樓高三層，大樓西側有一座高四十公尺嘅氣象雷達塔。

## 職責
* 保持同發展監察系統以及資訊體系，專門負責向公共同私人實體發出氣象方面嘅惡劣天氣通告
* 促進並負責有關研究同人員嘅培訓
* 向澳門特別行政區同國際上嘅社會經濟參與人提供服務；
* 促進國際關係同合作關係之發展。

## 監測站
### 氣温監測站
*大潭山
*九澳
*路環
*澳門大學
*東亞運站
*大炮台山
*紀念孫中山市政公園
*海事博物館
*外港碼頭

## 工作範圍
### 氣象服務
氣象中心每日24小時工作，向公眾發放最新天氣消息，包括最高同最低氣溫、分區氣溫、相對濕度、降雨量、潮汐資料、紫外線指數、風速、氣壓等資訊。同時，亦會預測未來7日天氣概況。有惡劣天氣嗰時，會因應情況而發出唔同嘅天氣警告信號，提醒市民做好相應措施。

### 航空氣象
航空氣象中心喺澳門國際機場，專責為機場有關用戶提供24小時氣象服務。

### 地震監察
氣象局會監察澳門附近地方有無地震。

## 歷任負責人
### 主權移交前

### 主權移交後
#馮瑞權（首任局長，1999年12月20號－2017年8月24號）
#梁嘉靜（原副局長，馮瑞權辭職後暫代局長，2017年8月25號－2017年9月19號）
#譚偉文（兼任環境保護局局長，2017年9月20號－2018年9月19號）
#鄧耀民（代局長，原氣象處代處長及代副局長，2018年9月20號－2019年3月19號）
#梁永權（2019年3月20號－）

## 參考
*地球物理暨氣象局
羽毛球拍

**羽毛球拍**係打羽毛球嘅波拍，由網面同手柄組成。

羽毛球拍嘅長度唔可以大過680毫米，拍面嘅長度唔可以大過290毫米，闊度唔可以大過230毫米。
網球拍

**網球拍**係打網球嘅波拍，由網面同手柄組成。

網球拍面嘅長度唔可以大過74厘米，闊度唔可以大過32厘米。
乒乓波拍

**乒乓波拍**係打乒乓波嘅波拍，由面頭係膠皮嘅硬面同手柄組成。波拍兩面一定係一邊紅、一邊黑。
深度強化學習

**深度強化學習**（；英文：**Deep Reinforcement Learning**，簡稱「**DRL**」）係一門結合深度學習同強化學習嘅學科。

最經典嘅 DRL 演算法有 Google DeepMind 演出嘅深度Q學習（Deep Q-Learning亦稱 Deep Q-Networks）。如果個馬可夫決策過程（Markov Decision Process）有多過一隻個體（agent）嘅話，噉就變深度多個體強化學習（Deep Multi-Agent Reinforcement Learning）㗎啦。

## 深度Q學習
深度Q學習同Q學習嘅原理係一模一樣，之不過將個Q學習表（Q-Learning Table）用一個會估Q值函數（Q-value function）嘅深度神經網絡嚟代替。
噉樣代替法有幾個好處嘅。首先呢，個神經網絡會大大減少可學習嘅參數嘅數量（no. of learnable parameters），同埋可以令到隻個體嘅過去經驗可以更好噉普遍化（generalize）到一啲未見過嘅情況。

深度Q學習亦都有用到經驗回顧（Experience Replay）。

進階版嘅演算法有彩虹深度Q學習（簡寫彩虹DQN，英文：Rainbow DQN），佢有包到雙深度Q學習（Double DQN），優先嘅經驗回顧（Prioritised Experience Replay），互鬥性網絡結構(Dueling Network Architecture)，多步回報（Multi-step Returns），分佈強化學習（Distributional RL）同埋雜音網絡（Noisy Nets）。彩虹DQN雖然勁過DQN好多，但係最大壞處就係run得慢同埋好容易甩轆。

## 其他嘅深度強化學習演算法
基於政策梯度（Policy Gradient）嘅演算法：
* 深度決定性政策梯度（Deep Deterministic Policy Gradient，簡稱DDPG）
* 附近性政策最佳化（Proximal Policy Optimization，簡稱PPO)

## 深度多個體強化學習
基本嘅演算法有獨立Q學習（Independent Q-Learning，簡稱 IQL）同埋比較新啲嘅數值分解網絡（Value Decomposition Network，簡稱VDN）。

## 參考文獻
* https://www.reddit.com/r/reinforcementlearning/comments/hagmyt/why_do_rl_frameworks_hate_rainbow_dqn/
## 攷

## 拎
Spotify

**Spotify**係瑞典嘅音樂串流媒體服務提供商，喺2008年10月推出。呢個平台歸Spotify AB所有，呢間公司自2018年以嚟一直係紐約證券交易所嘅公開交易公司。Spotify嘅全球總部設喺瑞典斯德哥爾摩，公司總部喺紐約埠。 

## 可用嘅國家同地區
而家有93個國家/地區可以用Spotify。 

## 攷

## 拎

*
失語症

**失語症**（，）係種由於特定嘅大腦區域受損，所以理解同表達唔到語言嘅病。 

## 神經基礎

腦神經學上嘅研究表明，人腦嘅顳葉上側、後側同外側等多個部份都會參與高層嘅聽覺資訊處理：耳仔會將收到外界資訊傳去顳葉嘅主要聽覺皮層，主要聽覺皮層會係噉咦處理吓啲資訊，並且初步噉將資訊詮釋同歸類，然後主要聽覺皮層就會將唔同類嘅聽覺資訊傳去唔同嘅次要聽覺皮層－次要聽覺皮層係一啲專化咗、淨係處理某啲特定聽覺資訊嘅腦區，例如布諾卡區就係位於顳葉上少少嘅一個腦區，專門處理語言相關嘅聽覺資訊。研究顯示，布諾卡區病變會搞到個病人明明聽覺同聲帶冇問題，都講唔到嘢。

主要聽覺皮層會向兩個重要嘅語言腦區傳訊號：布諾卡區同韋力卡區，前者主要掌管個人對語言嘅使用，喺講嘢當中不可或缺，而後者就主要掌管聲同意思之間嘅連繫－語言大致上就係聲同意思之間嘅連繫，而呢個連繫似乎由韋力卡區主管；研究顯示，韋力卡區病變會搞到個病人出現所謂嘅感覺性失語症，即係話個病人能夠發出準確嘅聲，但講嘅嘢冇乜意思，例如個病人想講話佢去同隻狗散步，但講出嚟嘅嘢係
:「我知隻狗有啲唔舒服所以我想佢去行吓，我想好似你講嘅噉照顧吓佢。」
（一句意思九唔答八嘅句子）。

## 睇埋
*感覺性失語症
*讀寫障礙
*失讀症
*語音學

## 拎

* 
* Dysarthria
* Apraxia of Speech
* Luria's Areas of the Human Cortex Involved in Language Illustrated summary of Luria's book Traumatic Aphasia
* Video clips showing patients with Expressive-type aphasia  
* A video clip with a patient exhibiting Receptive aphasia 
* Primary Progressive Aphasia 

## 引
Viber

**Viber**係一種喺手提電話度用嘅跨平台網絡電話同即時通訊軟件，可以喺3G同WiFi網絡度運作。

## 攷

## 拎
*
KKBOX

**KKBOX**係嚟自臺灣嘅線上音樂串流媒體，喺2005年10月推出。臺灣推出之後，陸續喺香港、澳門、新加坡、馬來西亞、日本同泰國等地提供服務，但係之後喺2016年退出咗泰國市場，2024年12月31日退出咗馬來西亞市場。

## 版本一覽
根據作業平台嘅唔同，KKBOX軟件可以分為以下類別：

### 個人電腦
***KKBOX Windows**－適用於運行Windows（Windows XP以後版本）嘅電腦。
***KKBOX Mac OS**－適用於運行Mac OS X 10.10或以上嘅電腦。
***KKBOX Web Player** - 免安裝KKBOX軟件，可透過瀏覽器使用KKBOX服務。
***KKBOX Windows Store**－適用於Windows 市集及運行Windows 8.1、Windows 10嘅裝置。

### 流動裝置
***KKBOX iOS**－適用於運行iOS 9.0或以上嘅iPhone、iPod Touch同iPad。
***KKBOX Android**－適用於運行Android 4.0.4或以上嘅各廠牌裝置。
***KKBOX Windows Phone**－適用於Windows 市集同運行Windows 10 Mobile、Windows Phone 8、Windows Phone 8.1嘅裝置。

### 智能車用
***KKBOX Apple CarPlay**
***KKBOX Android Auto**

### 客廳娛樂
***KKBOX Apple TV**
***KKBOX Android TV**
***KKBOX Chromecast**
***KKBOX Xbox**
***KKBOX 中華電信MOD**

### 穿戴式裝置
***KKBOX Apple Watch**
***KKBOX Android Wear**

### 停止咗服務
***KKBOX隨身聽**－適用於限定型號嘅Nokia音樂手機。
***KKBOX togo**（Beta）－適用於Nokia、Sony Ericsson等品牌具有Java功能嘅部分手機。
***KKBOX PDA**－適用於運行Windows Mobile 5／6嘅PDA。
***KKBOX Symbian**－適用於運行Symbian^3或以上嘅直立式觸控智能手機（Nokia為主）。
***KKBOX Bada**－適用於Bada平台嘅手機，喺2011年12月上市。
***KKBOX 音樂商店**－主要販售無DRM保護AAC格式嘅320kbps 數碼單曲，喺2012年4月推出。2017年7月15號開始關閉「KKBOX 音樂商店」嘅下載功能。

## 參考

## 出面網頁
*KKBOX 
*Android版本嘅KKBOX
*iTouchTW - KKBOX.app介紹篇
*
*
*
加拿大救生艇計劃

**加拿大救生艇計劃**（，，英文簡稱：）又叫**港人避風港計劃**（），係加拿大聯邦政府針對《港區國安法》後香港局勢而實施嘅移民措施，主要係放寬對香港人嘅工作許可以方便佢其後嘅移民申請。計劃喺2021年2月8號開始接受申請，同年6月1號正式生效，預定2026年8月31號完結。

## 背景
2019年反逃犯條例修訂運動後，《港區國安法》喺2020年6月出台。英國推出英國國民（海外）平權，令1997年7月1號前出世並持有英國國民（海外）護照嘅港人可以過渡做英籍。加拿大、澳洲同美國等其他五眼聯盟國家嘅國會或政府亦表態會考慮提供避風港政策去保護香港人。

## 相關規定
港人避風港計劃喺2021年2月8號至2025年2月7號（原定2023年2月7號，嗰日公佈延長兩年）期間接受申請。香港居民喺申請遞交前過去5年喺加拿大攞到大專文憑或大學學位，或者喺其他國家或地區攞到相等程度學位嘅香港居民，就可申請加拿大3年工作簽證，去攞到途徑過渡做永久居民。合資格港人嘅家庭成員，亦可以申請工作同讀書簽證，呢個適用喺持有英國國民（海外）護照嘅香港居民。

## 申請資格
計劃分做「Stream A」（讀書移民）同「Stream B」（工作移民）兩條途徑，提交申請嗰陣要揀定，同埋要符合相關資格要求。

「Stream A」主要係要求申請人憑學生簽證喺加拿大就讀認可嘅大專院校課程（課程長1年到3年），成功畢業後就可以申請永久居留權。

「Stream B」主要係要求申請人憑開放式工作簽證喺加拿大工作滿1年，就可以申請永久居留權。計劃初頭仲有「認可大專課程畢業後5年內」嘅學歷要求，2023年2月放寬到「10年內」，同年8月15號開始全面取消學歷要求。

## 延伸計劃
加拿大移民部部長馬爾科·門迪奇諾表示，另有延伸計劃會喺2021年底公佈詳情：
*喺加拿大至少1年工作經驗，並符合語言同教育標準嘅香港居民，可以申請永久居留
*喺加拿大大專院校畢業嘅香港居民，可以直接申請永久居留權
*逃到另一國家有遭受風險嘅香港居民，可以申請加拿大現有安置計劃

## 統計數字
加拿大當局話計劃由2021年6月1號開始截至2023年4月30號，已經批咗3,122個申請，當中「Stream A」佔2,358人；「Stream B」佔764人。

## 睇埋
*英國國民（海外）
*英國國民（海外）護照
*香港人權與民主法案
*第13936號行政命令
*居英權計劃

## 攷

## 連出去
*Government of Canada: Temporary public policy to exempt certain Hong Kong residents from work permit requirements 
*Government of Canada: Canada Launches Hong Kong Pathway that will Attract Recent Graduates and Skilled Workers with Faster Permanent Residency 

類:加拿大政治
類:人口流動
Colorless green ideas sleep furiously

**Colorless green ideas sleep furiously** 係語言學上一句出名嘅英文語句，其粵語直譯可作**啲冇顏色嘅綠色諗頭好嬲噉瞓覺**。呢句嘢出自語言學家杭士基。佢寫出呢句說話，用意係想展示語義同語法之間嘅重要關係：語句可以喺語法上正確，但係喺語義上一塌糊塗，完全冇任何連貫嘅意思。

## 概論

## 留意
呢句說話以當時嘅英文嚟講，係完全語無倫次嘅。可以睇返語言演變嘅概念。

## 睇埋
*語言學嘅大綱

## 引述
防禦式編程

**防禦式編程**係編程上用到嘅一種設計原則，講緊寫源碼嗰陣要一路諗埋最壞情況可能會係點：程式通常都會攞某啲數據做輸入，而程式出錯好多時都係源於啲輸入唔啱款，例如個程式要整數做輸入，但個輸入係字符；採取防禦式編程嘅編程員會思考假如個輸入唔啱款，點先可以避免出錯。

## 基本概念

譬如係以下嘅短程式，編寫嚟做加法嘅，個程式會攞兩個整數 `a` 同 `b` 做輸入，並且將兩個數加埋嘅和俾出嚟做輸出，編程員有考慮到一種情況，可能 `a` 同 `b` 唔係有效嘅數值，於是佢就寫多段碼，教部電腦喺呢種情況下要點做，簡化版：

```c
function add(a, b) { // add 呢個子程序，攞 a 同 b 做輸入...
  if (a is not a valid number) { // 如果 a 唔係一個有效嘅數值...
    throw new Error('invalid first number to add ' + a); // ... 就產生例外狀態
  }
  if (b is not a valid number) { // 如果 b 唔係一個有效嘅數值...
    throw new Error('invalid second number to add ' + b); // ... 就產生例外狀態
  }
  return a + b; // 俾 a + b 嘅結果做輸出。 
}
```

上面嘅例子用咗所謂嘅例外處理，即係即時打斷程式嘅流程，進入例外處理，如果冇定義對應嘅例外處理，就會出錯誤訊息，然後即刻中止程式運作。

## 點解重要

防禦式編程能夠提高程式嘅容錯能力。容錯能力係講緊一個系統即使出現部分錯誤或者元件失效，依然能夠繼續運作並且維持基本功能。容錯能力唔係話要求系統零錯誤，而係設計到就算有問題發生，都唔會搞到成個系統崩潰。例外處理可以算係容錯能力嘅一種實踐。

容錯能力相當重要。呢種能力確保系統可靠，對於銀行系統、航空交通控制、醫療設備呢啲關鍵領域嚟講特別重要，因為呢啲領域上用嘅系統一旦崩潰，可以引致人命傷亡同埋財產損失。其次，容錯能力能夠改良用家體驗，用家唔洗成日受到啲細小錯誤阻礙。

## 睇埋
*電腦保安
*資料類型
*程式除錯
*可用度

## 引述
進奏院

**進奏院**（），係由唐朝開始有嘅藩鎮駐京機構，駐紮喺京城長安（依家嘅陝西省西安市）。機構入邊主要係啲進奏官（），主要職務係報遞章奏同承轉詔令。名義話係藩鎮同中央間嘅聯絡機搆，實際就係藩鎮蒐集中央同其他地方啲資訊嘅情報機構。

## 名
原機構係叫作「上都邸務」（）、「留後使」，係指藩鎮派駐到長安嘅代表，而喺大曆十二年（777年）五月俾人改名成「上都進奏院官」  。改名後啲一般人，仲係照舊將進奏院叫做「邸」或「留後院」，而將啲進奏官叫作「邸吏」（）。

## 沿革
大曆十二年（777年）改成上都進奏院後，係作為各州藩鎮官員在京嘅寓所 ，多數起喺東市周邊嘅崇仁坊同平康坊。進奏院度設有進奏官，任務係向朝廷報告所屬鎮嘅情況，所以會有邸報，使費係由地方承擔返。到宋初延續返唐制，亦設咗進奏院，置進奏官。

喺宋太宗太平興國六年（981年），當局設立咗都進奏院，強化咗對各州府進奏官嘅控制，係以京朝官監領。到南宋就轉屬咗門下省給事中，蒙元時代終結咗呢個體制。

## 運作
唐朝啲進奏院係集中喺長安城東市週邊嘅幾個坊，其中係最多喺最繁華嘅崇仁坊同平康坊。據收尾學者嘅研究，隨著大明宮同興慶宮嘅落成，嗰陣時以東市為中心喺朱雀街東，係形成埋貴族同官僚嘅集中居住區。咁一嚟呢一帶喺唐後期，就成咗長安城各種情報嘅集中地，所以啲進奏院都揀埋喺度駐紮，啲進奏官日常就方便去刮料兼同權貴們打同通。

### 行政
進奏官都係由藩鎮委派嘅，唔隸屬中央。不過御史臺就有設一個台巡驅使官，進奏官照規例喺公務上係應向佢通報，定時每日到御史臺度「承應公事」。

### 日常活動
進奏院嘅任務唔係得接待、傳達、溝通幾樣。喺唐朝進奏院最多嘅時候有成四五十個，係有大班嘅屬員常駐，仲會置埋屋，包埋二奶，收埋啲女眷，流連啲煙花柳巷，做埋啲生意。最早嘅匯票——飛錢，就係呢段時期啲進奏院搞嘅，係方便返自己地頭嘅商人到京城交易而開展嘅業務：

商人到埠做完生意後，就去自己地方派駐嘅進奏院度，存入自己手頭得到嘅啲金屬幣收入。進奏院就會開返聯單式嘅文牒或公據，載明交錢人嘅名堂、入數嘅數額，仲有預攞錢嘅機搆名同地點，一聯交返到商人手，一聯會寄返所轄嘅地方本部。商人以一紙憑據即可隨時隨地兌換現錢。等商人走嘅時候亦可以再憑證兌換返啲現錢。史稱：「以輕裝趨四方，合券乃取之，號『飛錢』。」。

而進奏院嘅一項主要任務就係為啲藩鎮蒐集返啲情報，自己仲有埋一套通訊系統，不過主要仲係利用返官驛嘅設備 。時人係話進奏院「能傳萬里之音，不墜九霄之命」，呢種情況令到啲節度使，有時喺朝命未正式下達前，早就知道嗮公文啲內容。進奏院搞情報任務，主要會有下底嘅幾樣 ：

# 由公開途徑傳抄朝廷發布嘅「報狀」，製作成「進奏院狀報」 報返俾節度使。呢種報刊係主要嘅收料渠道，幫助返節度使掌握到朝廷嘅政治、經濟、軍事甚至係皇室動向。
# 進奏官自己係會用收買、拉攏等手段，靜雞雞咁刺探情報 。
# 組織啲集團搞暗殺等地下活動，進奏院呢陣時會擔當埋行動指揮嘅據點中心。

## 紀事
進奏院同藩鎮係互助互信嘅關係，經常為藩鎮爭取到最大嘅利益。喺文宗太和七年（833年），朝廷加盧龍節度使楊志誠為檢校吏部尚書，進奏官徐迪抗議話：「軍中不識朝廷之製，唯知尚書改僕射為遷，不知工部改吏部為美，敕使往，恐不得出。」 而遇著地方政權抗命，朝廷都會搵返進奏官開刀，好似喺大和元年（827年）成德節度使王庭湊幫助咗李同捷嘅叛亂，朝廷跟著就落旨話：「其上都進奏院，宜令御史台、京兆府切加守捉，禁其出入，待敕後處分。」 

## 參考同埋註

## 睇埋
* 進奏院狀
搖擺的想念 (ZARD細碟)

**搖擺的想念**（日文：揺れる想い），係日本樂隊ZARD嘅第八張細碟，1993年5月19號第一次發行。

## 概要

* ZARD嘅代表作之一。
* 畀人用嚟做寶礦力水特嘅廣告歌。同時亦係ZARD第一次一個禮拜做攞到Oricon公信榜第一名（《別認輸》第一個禮拜都係得第二名，第四個禮拜先至攞到第一），仲保持第一名呢個銜頭兩個禮拜。
* 另外，呢個細碟仲係1993年日本細碟銷量第九名、ZARD自身銷量第二高嘅細碟（139.6萬張，僅次於《別認輸》）
* 同年7月14號所發行嘅大碟搖擺的想念係一樣名。

## 收錄嘅歌

# 搖擺的想念作曲：織田哲郎 作詞：坂井泉水編曲：明石昌夫
#* 寶礦力水特嘅廣告歌
#* 坂井曾經提過，覺得呢首歌好難唱，所以不停練習
#* 和聲方面就請咗老友大黑摩季 
# Just For You作曲：栗林誠一郎 作詞：坂井泉水編曲：明石昌夫・池田大介
# 搖擺的想念（Original Karaoke）
# Just for you（Original Karaoke）

## 攷
Miserey

**Miserey**係法國嘅一個市鎮，位置喺厄爾。

## 睇埋
*法國嘅市鎮一覽
*厄爾嘅市鎮一覽

## 攷
*INSEE

## 拎

* Gazetteer Entry
加拿大政府

**加拿大政府**（；），正式嗌**國王陛下政府**（；），係管理加拿大嘅聯邦政府，並透過共同機關對普通貨物去收稅。

## 聯邦主義
加拿大國會嘅權力受加拿大憲法限制。喺立法方面就分做聯邦政府同省級政府。一般嚟講，每個省級政區嘅立法議會只會畀憲法針對嘅主題去通過一啲法侓，例如教育、省級官員嘅任命、市級政府、慈善機構同「只關本地同私人性質嘅事」，所以喺任何情況下都唔應該喺省級議會嘅獨立權力下，不過就要喺聯邦國會嘅權力下。

所以，聯邦政府只可以喺加拿大嘅郵政服務、人口普查、軍事、航海同船運、漁業、匯率、財務、計算、破產、版權、專利、第一民族同歸化去通過法例。

## 政治文化

加拿大嘅政治文化一個特點係佢着重自由主義；另外，同美國唔同，佢亦着重社會公義。而個人權利、公平性同包容性 （公義社會）喺加拿大政治議題上變得更受人關注同討論。對於加拿大人嚟講，喺以下嘅方面都突出到加拿大法治嘅重要性：支持加拿大權利與自由憲章、一個相對自由嘅自由經濟、喺女權、同性戀、墮胎、安樂死、大麻使用同其他平等主義運動方面嘅社會自由態度。與此同時，喺加拿大人嘅政治文化入面都有一種集體負責制，可以喺廣泛支持全民醫療衛生、多元文化主義、外國援助同其他社會福利。和平、有秩序同好嘅政府、隱含嘅人權法案係加拿大政府組成嘅支柱。

## 攷

## 睇埋

* 
* 
* 
* 
* 
* 
* 
* 

## 書目
*
泡沫 (歌)

《**泡沫**》（）係香港歌手鄧紫棋喺2012年10月14號出嘅歌。隻歌收錄喺佢第三張大碟《Xposed》。自從鄧紫棋喺《我是歌手2》第一場競演入面唱咗呢隻歌後，即刻喺中國大陸爆紅，喺大陸音樂串流媒體蝦米音樂嘅串流量已超過1億次，而喺YouTube上有超過一千五萬百次點擊率。

## 背景
鄧紫棋喺2011年作呢隻歌。根據鄧紫棋所講，隻歌源於喺佢分手嗰陣寫嘅，佢嗰陣喺美國紐約街頭小丑吹嘅泡沫比喻謊言，美麗但脆弱，當謊言被戳破嗰陣，傷害好深。

## MV
**製作人員**
* MV導演：張丹
**觀看人次**

*最後一次更新：2021年2月20號

## 榜單表現
### 週榜

## 現場表演
* 《我是歌手2》 － 第一期
* 《X.X.X. Live 世界巡迴演唱會》表演曲目
* 《Queen of Hearts 世界巡迴演唱會》表演曲目
* 香港唱片銷量大獎2013
* 星光熠熠耀保良2014
* 第十二屆KKBox風雲榜
* 星和無線電視大獎2017
* 圍爐音樂會
* 《金曲撈之挑戰主打歌》 － 第五期
* 2018年新北市歡樂耶誕城巨星耶誕演唱會
* 《浙江衛視領跑2018演唱會》
* 《差不多28生日會》表演曲目

## 翻唱版
### 《25 LOOKS》
* 《泡沫 (PÀO MÒ Remix)》 － 5:04

### 《全民造星II》
* 《泡沫》（改編同翻唱出自Cotton、Phoebus、Angus、Hugo同姜濤）

### 《綜藝大熱門》

* 高嘉瑜《泡沫》

## 評價
電台DJ鄭洋評論隻歌旋律好吸引，音樂教授山河認為鄧紫棋可以游刃有餘地展示各音區；肯定佢嘅演繹。

## 參考
波妸松

**波妸松**，法文**Pont-Authou**，係法國市鎮，喺厄爾。

## 睇埋
*法國嘅市鎮一覽
*厄爾嘅市鎮一覽

## 攷
*INSEE

## 出面

* Gazetteer Entry
What a beautiful moment

《**What a beautiful moment**》，係日本樂隊ZARD出道以嚟第一套DVD演唱會作品，2005年6月8號發行。

## 概要

* 呢次係ZARD出道13年嚟第一次錄DVD作品。
* 呢套作品原先諗住響2004年9月8號發行，但為咗整埋日本武道館公演嘅樣，所以推遲到2005年6月8號發行。

## 收錄嘅歌

* 編曲：大賀好修、池田大介（永遠 (What a beautiful moment Tour Opening Ver.)）

# Opening：永遠 (What a beautiful moment Tour Opening Ver.)（Instrumental）
# 搖擺的想念
# 即使悠遊在愛里疲憊不堪
# 再多些 再多一些... 
# 別忘記那微笑
# 世界必定會在未来之中
# You and me (and…)」
# 想更靠近去看你的側臉
# 夢見明日
# 閉上雙眼
# 敞開心扉
# 好想感受到你的存在
# 看不見愛
# Today is another day
# 明年的夏天
# My Baby Grand 〜期待那溫存〜
# 你不在
#: Today is another day（Alternate Version）
#: 樂手介紹 ：Good-bye My Loneliness〜 每當想見到你時...〜一定不會忘記（Instrumental）
# MY FRIENNDS
# 別認輸
# pray
# 停擺時鐘此刻開始轉動
# Don't you see!
ZARD作品一覽

以下係日本樂隊ZARD嘅作品一覽表。

## [[單曲]]

## [[大碟]]

### 原創版

### 精選

### 集錦碟

### 其他

### 合輯

## 演唱會
坂井生前淨係開過兩場演唱會，其中一次響遊輪上面搞，係半公開嘅，所以唔計算在內；而另一次係2004年嘅全國巡演。坊間所講嘅「坂井七場演唱會」，其實有五場都係喺佢死咗之後先搞嘅（以錄影帶出場）。

## 參加作品
呢度係指以「ZARD」嘅名義同其他歌手所合作嘅歌。基於有時主唱坂井會以個人名義同人哋合作，呢部份嘅作品可以去「坂井泉水」一版睇下。
王傑音樂作品一覽

呢版主要係介紹臺灣歌手**[[王傑 (歌手)|王傑]]**響1987年出道以嚟嘅相關歌曲作品。佢出過二十七張國語大碟、十一張粵語大碟、兩張電影原聲帶、兩張細碟、八張精選集同埋兩張現場唱碟。

## 音樂作品
### 國語唱碟

### 粵語唱碟

### 單曲

### 電影原聲帶

### 精選集
*個人作品（唔包括其他合輯）

### 合輯
*1991/4：《今生無悔精選》 王傑新歌+精選 
*1992/10：《王傑影視金曲》
*1993：《浪子心》 
*1994：《孤星夢》 王傑精選II  
*1999/5：《王傑外傳-西洋代表作》
*1999/5：《一番傑作——經典好歌全記錄》
*1999/5：《王傑經典》
*1999/5：《華納超極品音色系列 王傑》 
*1999/5：《八面威風精選系列—王傑》
*1995/5：《華納我愛經典系列 王傑》
*1999：王傑超級精選《鐵漢柔情》
*1999：《傑作》
*2000：《替身+傑出精選16》 
*2000：《最好2000世紀精選》
*2000：《我們的王傑17》
*2001：《王傑+容祖兒 純音樂世界》
*2001：《王傑萬歲 2001》 新曲+精選
*2002：《華納至尊經典系列-王傑》
*2002：《王傑精選 SACD 版》
*2002：《華納23周年紀念精選系列-王傑》 
*2003：《孤星．英雄淚 王傑時代金選》 
*2004：《最動聽的...王傑》
*2004：《王傑2004 傑出之選》 
*2005：《王傑 XRCD SPECIAL》
*2006：《王傑 華納No.1系列 2CD》 
*2007：《王傑 華納最出色系列 3CD+DVD》
*2007：《王傑[LPCD45]》

## 國粵語歌名對照
**1989年《[[故事的角色]]》**

**1989年《[[誰明浪子心]]》**

**1989年《[[人在風雨中]]》**

**1990年《[[流浪的心]]》**

**1991年《[[今生無悔 (王傑專輯)|今生無悔]]》**

**1991年《[[一生心碎]]》**

**1992年《[[封鎖我一生]]》**

**1992年《[[影視金曲]]》**

**1993年《[[她 (王傑專輯)|她]]》**

**1996年《[[啞巴的傑作]]》**

**1999年《傑作精選》**
* Disc1

**2000年《[[Giving]]》**
* Disc1

* Disc2

**2000年《[[Hello!|HELLO!]]》**

**2000年《英皇盛世影視主題曲 精選Vol.1》**

**2001年《[[萬歲2001新曲+精選]]》**
暫時冇對照嘅歌

**2002年《[[愛與夢]]》**

**其他翻唱歌**

## 派台歌成績

*冠軍歌用**粗體**顯示
*冇相關資料（/）

## 攷
超強颱風海神 (2020年)

**超強颱風海神**（英語：**Super Typhoon Haishen**，國際編號：**2010**，聯合颱風警報中心：**WP112020**，菲律賓大氣地球物理和天文管理局：**Kristine**）係2020年太平洋颱風季第10個被命名嘅熱帶氣旋。「海神」一名係中國大陸提供，係中國傳統習俗入面，海上人員同漁民喺出海作業之前或者遇到惡劣天氣嗰陣，以祈求平安嘅神祇。

## 熱帶氣旋警告使用紀錄
### 中國大陸

## 睇理
*2020年太平洋颱風季
*一齊出現嘅熱帶氣旋：
**超強颱風美莎克 (2020年)
法人

**法人**（**legal person**）係法律上嘅一個概念。一個法人係指喺法律上當係一個「人」嘅物體，例如喺現代社會，好多企業都會俾人當係法人，所以企業有得告人或者俾人告。
新的心跳

《**新的心跳**》（）係香港歌手鄧紫棋出嘅第一張國語專輯同埋第四張錄音室專輯，喺2015年11月6號由蜂鳥音樂同豐華唱片發行。呢張唱片係鄧紫棋首次包辦所有曲詞，亦都係佢嘅第一張視聽大碟。

2015年12月23號，呢張唱片喺香港推出限量黑膠版本。

## 曲目

## 派台歌成績
**[[IFPI香港唱片銷量大獎頒獎禮2015]]**
*「十大銷量國語唱片」同「全年最高銷量國語唱片」獎：《新的心跳》
*「十大銷量本地歌手」獎：鄧紫棋。

## 音樂錄影帶

## 發行歷史

## 參考

## 出面網頁
* 
* 新的心跳 at MOOV
* 新的心跳 at KKBox
*
珍納積臣

**珍納積臣**（，）係一個美國女歌手同演員，大佬係美國男歌手米高積臣。

## 睇埋
*米高積臣

## 出面網頁

* 
* 
* 
* 
* 
* Janet Jackson on Spotify
拆彈專家2

《**拆彈專家2**》（英文：**Shock Wave 2**），係2020年上畫嘅港產片，由劉德華、劉青雲、倪妮主演，邱禮濤執導。電影係《拆彈專家》續作，但故仔同角色都同上一輯無關係。

香港上畫日期原定係2020年12月24號，受武漢肺炎香港疫情引致戲院停業影響，實際上畫日期係2021年2月18號。

## 出面網頁
*
狂舞派3

《**狂舞派3**》（英文：**The Way We Keep Dancing**），係2020年上畫嘅港產劇情舞蹈片，由黃修平執導、監製係同埋，由顏卓靈、蔡瀚億、楊樂文、劉敬雯同埋霍嘉豪主演。

呢套戲雖然係《狂舞派》嘅續集，不過呢套戲放棄咗第一集熱血追夢嘅舊有模式，故仔同角色都同上一輯冇任何關係，跳過咗冇用到《**狂舞派2**》呢個名而成為咗電影入面嘅「戲中戲」。呢套戲為咗加強元素，字幕用港式粵文嚟顯示。呢套戲攞到香港電影發展基金批出咗$200萬嚟做融資金額。

呢套戲選咗做嘅其中一齣閉幕電影。香港嘅上畫日期原訂喺2020年12月24號，但係因為受武漢肺炎香港疫情引致嘅戲院停業影響，實際嘅上畫日期延遲去到2021年2月18號農曆新年先至上映。

## 出面網頁
*
格物致知

**格物致知**即係喺研究事物嘅過程入面得到知識或者良知，呢個係中國古代儒家思想入面一個重要嘅概念。《現代漢語詞典》解釋做：窮究事物嘅原理法則然後總結成理性知識。

## 理論史
「格物致知」最早記載嘅係《禮記‧大學》：「古之欲明明德於天下者，先治其國。欲治其國者，先齊其家，欲齊其家者，先修其身。欲修其身者，先正其心。欲正其心者，先誠其意。欲誠其意者，先致其知。致知在格物。」《易傳·說卦傳》亦都有寫：「窮理盡性，以至於命。」

到咗宋代，理學家程顥、程頤同埋朱熹等人，進一步將呢個意理發揚開去，將「格物致知」視為求學做人嘅重要功夫。程頤講：「今日格一物，明日格一件。積習既多，然後脫然自有貫通處。」朱熹亦都有話「所謂致知在格物者，言欲致吾之知，在即物而窮其理也。蓋人心之靈莫不有知，而天下之物莫不有理，惟於理有未窮，故其知有不盡也。是以《大學》始教，必使學者即凡天下之物，莫不因其已知之理而益窮之，以求至乎其極。」

但係，宋明儒學入面嘅另一個分支陸王心學就對「致知」提出咗唔同嘅睇法，喺宋代嗰陣，陸九淵曾經認為朱熹對「格物致知」嘅理解方法令到個系統「支離破碎」。而明朝嗰陣，王陽明就喺《大學問》寫咗呢一番說話：「『致知』云者，非若後儒所謂充擴其知識之謂也，致吾心之良知焉耳。良知者，孟子所謂『是非之心，人皆有之』者也。是非之心，不待慮而知，不待學而能，是故謂之良知。」

明代羅欽順認為，「格物」就係人對於外界事物嘅認識，亦即係「學問為主，而思辨輔之」。「致知」，就係當人進行思辨時所產生嘅理性活動，以「思辨為主，而學問輔之」。如果冇咗格物，唔去接觸外界事物，呢個認識就只不過係空想；冇咗致知，就會被各種事物嘅現象迷惑，所以呢兩樣嘢一定要互相補足。

根據魯迅喺《吶喊》嘅自序入面記載，喺清末嘅洋務學堂入面，將物理、化學呢啲學科叫做「格致」，亦即係格物致知嘅簡稱。

## 睇埋
*儒家
*新儒家
*程朱理學

## 參考文獻

## 延伸閱讀
:  《欽定古今圖書集成·理學彙編·學行典·致知部》，出自《古今圖書集成》
社會網絡

**社會網絡**（），又或者叫**社交網絡**，係指由一班社會物體（人或者組織）以及物體之間嘅連繫組成嘅社會結構。

## 基本概論

抽象啲噉講，一個社會網絡可以想像成若干個**節點**（node），每個節點代表咗一個個體，是但搵兩個個體嚟睇，佢哋之間可以係「冇連繫」或者「有連繫」，而唔同嘅連繫喺特性上可以唔同，例如「兄弟」同「朋友」係唔同類型嘅連繫。例如以下呢個簡化嘅網絡當中嘅每一個波波都係一個節點，代表一個人，個波波入面嘅冧把表示嗰個人係「第幾號」，而如果兩個波波之間有條線，就表示條線連住嗰兩個人識得對方：





社會網絡理論仲會按各種嘅準則將社會網絡分類。例如係按個網絡嘅用途分做**功用網絡**同埋**表達網絡**兩大種：前者指啲人為咗搵人幫手做嘢而有嘅網絡，人同自己功用網絡裏面嘅人交流嗰陣會比較專業同正式；後者就係指啲人為咗想要滿足情緒需要而有嘅網絡－通常包括屋企人同朋友等等，人同自己表達網絡裏面嘅人交流嗰陣一般都會冇咁正式。對組織嘅分析包括諗個組織入面嘅社會網絡係點嘅樣以及係每個組織成員嘅網絡有乜特性，例如一個人嘅社會網絡成員嘅多樣性會影響嗰個人諗嘢－有管理學嘅研究指，興同好多唔同類嘅人做朋友嘅組織成員比較多接觸到個組織入面唔同部份嘅人，所以會比較有能力影響一個組織點樣處理組織內部嘅矛盾。

## 分析方法

社會網絡分析（SNA）係一種數學化嘅分析，用嚟研究人同人之間嘅互動同關係。社會網絡分析核心係
*將人或者機構視為**節點**（nodes）而
*佢哋之間嘅聯繫就係**邊**（edges）。
呢種方法好似圖論入面嘅圖形結構，而網絡就係由節點同邊組成嘅圖。

喺社會科學入面，SNA 可以用嚟分析企業入面嘅溝通模式、社交媒體上邊啲人係資訊傳播核心... 等等。基本概念有度數（指一個節點連接幾多其他節點）、中介中心度（表示某節點喺幾多對「最短路徑」上）同埋聚類係數（量度一個節點嘅鄰居之間有幾多連接）呀噉。

## 睇埋
*結構窿
*網絡理論
*社會學
*管理學
*社會語言學

## 文獻
歐美文獻：

*Ahuja, G. (2000). Collaboration networks, structural holes, and innovation: A longitudinal study (PDF). *Administrative science quarterly*, 45(3), 425-455.
*Keller, J., Wong, S. S., & Liou, S. (2020). How social networks facilitate collective responses to organizational paradoxes (PDF). *Human Relations*, 73(3), 401-428.
*Labianca, G. J. (2014). Negative ties in organizational networks. In *Contemporary perspectives on organizational social networks*. Emerald Group Publishing Limited.
*Podolny, J. M. (2001). Networks as the pipes and prisms of the market (PDF). *American journal of sociology*, 107(1), 33-60.
*Tsai, W. (2001). Knowledge transfer in intraorganizational networks: Effects of network position and absorptive capacity on business unit innovation and performance (PDF). *Academy of management journal*, 44(5), 996-1004.
*Zaheer, A., & Soda, G. (2009). Network evolution: The origins of structural holes (PDF). *Administrative Science Quarterly*, 54(1), 1-31.

## 引咗
馬士基

**馬士基**（**Mærsk**）係丹麥一間貨運公司，喺1904年創辦，自1996年開始做咗全世界最大船運公司。
巴西石油

**巴西石油**（**Petrobras**）係巴西一間石油公司，喺1953年創辦，本嚟係國有企業，之後公開上市，而巴西政府依然係最大股東。
武漢肺炎汶萊疫情

**武漢肺炎汶萊疫情**截至2021年8月15號，汶萊有723宗確診個案，330個人好返，3個人死咗。

## 個案
好多初期確診群組係同2020年吉隆坡大城堡清真寺武漢肺炎爆發有關，一共有45宗確診個案。

汶萊最後一宗本土感染病例係喺2020年5月6號。之後嗰110宗病例都係境外輸入。

### 2020年
第一宗個案2020年3月9號喺都東縣發現，嗰個53歲本地男士曾經去過吉隆坡一個宗教活動。

### 2021年
2021年1月3號新增15宗武漢肺炎個案。確診者全部係19-21歲男士，喺2020年12月21號搭汶萊皇家航空BI004航班由倫敦返汶萊。

## 分佈

## 場所關閉
### 宗教
2020年3月16號至2020年3月23號國內所有清真寺會關閉。

### 學校

## 時間線

## 參考
"Latest news - Detection of the First Case of COVID-19 Infection". Brunei Ministry of Health
阿根廷20歲以下國家足球代表隊

**阿根廷20歲以下國家足球代表隊**係阿根廷嘅20歲或以下足球代表隊。佢贏過6次FIFA U-20世界盃，係捧盃次數最多。
索尼音樂娛樂

**索尼音樂娛樂**（），簡稱**索尼音樂**（Sony Music）或SME，係索尼旗下音樂事業群，總部喺美國紐約市，係全球第二大唱片公司，亦係全球三大唱片公司之一。2019年8月1號，索尼音樂娛樂同索尼/聯合電視音樂出版合併做索尼音樂集團（Sony Music Group）。

## 參考

## 出面網頁
* 
* Yahoo! – Sony Music Entertainment Company Profile via Yahoo! Business
* 
* Sony Music TV
*
摩天動物園

《**摩天動物園**》（）係香港歌手鄧紫棋出嘅第六張錄音室專輯同第三張個人全創作專輯，喺2019年12月27號由索尼音樂發行。呢張唱片係鄧紫棋同蜂鳥音樂解約後嘅第一張專輯。成隻碟由創作全碟詞曲同監製，只用咗八個月時間搞掂。而且係鄧紫棋第一次做總監製、音樂總監、視覺總監同創意及企劃總監，全碟編曲主要由鄧紫棋同音樂製作人T-ma兩個人搞。專輯概念用動物形象隱喻人類本性，勾勒出人性唔同面貌，表達人喺動物性同人性間拉扯嘅心聲，探討主題有社會現象、兩性關係等。呢張唱片涉及流行曲風嘅陷阱音樂結合Rap、電子音樂、搖滾、R&B等音樂風格，係張突破自我嘅全新概念專輯。

呢張唱片獲得2020年HITO流行音樂獎亞洲傳媒推崇大獎、流行音樂全金榜年度最佳專輯、第四十三屆十大中文金曲最佳中文唱片女歌手獎同第31屆金曲獎評審團獎，同埋入圍金曲獎五項提名（年度專輯獎、最佳國語專輯獎、最佳國語女歌手獎、年度歌曲獎、最佳作曲人獎）。同名單曲《摩天動物園》仲獲得第23屆十大專輯暨單曲頒獎典禮嘅年度十大單曲。

## 背景

《摩天動物園》係一張從專輯概念到詞曲創作、音樂製作、視覺創意、甚至企劃同宣傳等全程百分百完全實現鄧紫棋視野嘅專輯。由佢過去所體驗到嘅人性百態作起點，將佢嘅觀察同關懷化作歌詞，每首歌都以隱喻嘅方式，藉由一種動物形象去寄托人際關係狀態或社會現象。

## 發行同宣傳
2019年12月10號，專輯預告片喺YouTube平台推出。2019年12月13號正式開始預購。同年12月18號，鄧紫棋喺臺北搞咗新歌搶聽會，同現場媒體、擁躉分享中未曝光嘅歌。2019年12月26號，鄧紫棋喺北京搞咗新專輯發佈會。2019年12月27號，唱碟連埋第三隻主打歌《透明》MV正式出街。

## 曲目

## MV

## 榜單表現
### 正式版

#### 週榜

#### 月榜

### 預購限定版

#### 週榜

#### 月榜

## 發行歷史

## 參考

## 出面網頁
*
汶萊皇家航空

**汶萊皇家航空**係汶萊最大航空公司，又係一間國營嘅國際航空公司，喺1974年11月18號成立，公司基地喺斯里巴加灣市汶萊國際機場。行政總裁係Ray Sayer。

## 機隊

*空中巴士A320-200（2架）
*空中巴士A320neo（7架）
*波音787-8（5架）

## 航點
### 亞洲
*亞庇BKI
*古晉KCH
*吉隆坡KUL
*新加坡SIN
*曼谷BKK
*胡志明市SGN
*登巴薩DPS
*雅加達CGK
*泗水SUB
*台北TPE
*首爾ICN
*東京NRT
*香港HKG
*北京PKX
*上海PVG
*長沙CSX
*海口HAK
*杭州HGH
*南寧NNG
*鄭州CGO

### 歐洲
*倫敦LHR

### 大洋洲
*布里斯班BNE
*墨爾本MEL

## 代碼共享
汶萊皇家航空同以下航空公司簽訂代碼共享協議：
*緬甸國際航空（8M）
*中華航空（CI）
*嘉魯達印尼航空（GA）
*香港航空（HX）
*大韓航空（KE）
*荷蘭皇家航空（KL）
*馬來西亞航空（MH）
*中國東方航空（MU）
*菲律賓航空（PR）
*泰國國際航空（TG）
*土耳其航空（TK）

## 制服
因為汶萊係回教國，女性空中服務員制服需佩戴頭巾。

## 出面網頁
*汶萊皇家航空官方網站

類:汶萊交通
類:航空公司
Apple Music

**Apple Music**（中文叫：**蘋果音樂**）係蘋果公司喺2015年6月30號推出嘅一款在線音樂流媒體服務。用戶可以根據自己嘅選擇，喺設備上播歌。

## 發展歷史

## 註腳

## 參考資料
Apple Store

**Apple Store**，又叫**蘋果零售鋪**，係由蘋果公司同佢所屬地方嘅分支單位直接運作嘅連鎖零售商店，主要業務包括賣電腦、消費性電子產品、周邊配件及軟件同蘋果產品嘅售後服務、教育訓練同埋商務支持。

## 參考資料
Apple Books

**Apple Books**（以前叫**iBooks**）係蘋果公司推出嘅一套專用喺Apple設備上嘅電子書閱讀軟件。iBooks最早喺2010年1月17號同iPad一齊發佈，並喺4月份iPad上市嗰陣同時面世。

## 參考資料
Apple Wallet

**Apple Wallet**係蘋果公司iOS入面嘅一個應用程式，用家可以喺手機儲存優惠券、登機證、活動門票、酬賓卡或其他類型嘅流動支付票卡等。

## 參考資料
Apple Maps

**Apple Maps**係一套由蘋果公司研發嘅電子地圖服務，亦係macOS、iOS同watchOS系統入面預設嘅地圖服務軟件。

## 參考資料